“Beyllə heç bir problemim yoxdur“ - Zidan\nTarix 11.03.18, 4:39\n“Real”ın baş məşqçisi Zinəddin Zidan Qaret Beyli start heyətdə meydana buraxmadığı üçün ona yönələn tənqidlərə cavab verib.\nQol.az-ın İspaniya mətbuatına istinadən yaydığı xəbərə görə, fransız mütəxəssis uelsli yarımmüdafiəçi ilə aralarında heç bir problemin olmadığını bildirib. Zidan heyətlə bağlı seçimini komandada ulduz futbolçuların çox olması ilə əlaqələndirib:\n“Beyllə heç bir problemim yoxdur. Özü ilə söhbət etmişəm, o da vəziyyəti gözəl başa düşür. “Real”da vacib futbolçular çoxdur. Beyl də onlardan biridir. Mətbuat həmişə bir futbolçuya diqqət yetirir. Amma digərlərini də unutmaq lazım deyil. Hər 3 gündən bir heyəti müəyyənləşdirməli oluram. Beyl vacib futbolçudur. Lakin digərləri də var”.\nXəbərin oxunma sayı : 340\n18.12.18 “Mançester Yunayted“ Mourinyonu qovdu - Klub açıqlama yaydı\n17.12.18 “Qarabağ” adına hörmətsizlik etmək istəmirəm” – Qurban Qurbanov\n17.12.18 Çempionlar Liqasında püşk atıldı: kim kimə rəqib oldu?\n17.12.18 Reynaldo “Qarabağ”ın düşərgəsində - müqavilə bağlanır\n16.12.18 Azərbaycan Kuboku: “Qarabağ” “Keşlə”ni məğlub edib\n15.12.18 İngiltərə Premyer Liqası:“Mançester Siti” “Everton”u məğlub edib\n15.12.18 Kapitanla yeni müqavilə - illik 7 milyon maaş\n14.12.18 Qurban Qurbanov ilin məşqçisi seçildi - 10 ildə 9-cu dəfə\n14.12.18 Rəşadın erməniyə hücumu – Yeni video\n14.12.18 “Fənərbaxça“nın yeni baş məşqçisi açıqlandı - Rəsmi\n14.12.18 Rəşaddan erməni təxribatına sərt reaksiya - VİDEO\n14.12.18 “Arsenal” – “Qarabağ” matçının nəticələri –HESAB\n13.12.18 “Çempionlar Liqasının çox gözəl hissəsi başlayır“ - Ronaldo\n13.12.18 Musa Qurbanov “Zirə“yə prezident gəlir? – açıqlama\n13.12.18 “”Arsenal”a qarşı maksimum aqressiya ilə oynamalıyıq” –“Qarabağ“ın baş məşqçisi\n12.12.18 “Avroliqada olmağımız daha ədalətlidir“ - Fatih Terim\n12.12.18 UEFA Çempionlar Liqası:“Liverpul“ Salahın qolu sayəsində növbəti mərhələyə yüksəlib\n12.12.18 “Portu” “Qalatasaray”ı uddu, “Şalke” isə İstanbul klubuna Avropa Liqasında oynamaq hüququ verdi –Çempionlar Liqası\n11.12.18 Qurbanovun istefasıyla bağlı yeni sensasiyalar - Müqaviləsi 6 illik deyilmiş, təzminat məbləği...\n11.12.18 Reynaldo “Qarabağ”a qayıdır? - Klubdan açıqlama\n11.12.18 Qurban Qurbanovdan şok addım - təzminatdan imtina etdi\n11.12.18 “Neftçi“ rəhbərliyi hakimləri “Kişmiş“ restoranında ələ alır - İddia\n10.12.18 “Millidə olan məğlubiyyətlərdən sonra kefimiz pozulurdu” –Qurban Qurbanov\n09.12.18 Futbolçunun müğənni xanımına şok: 14,5 milyon vergi borcu var\n09.12.18 “Bəxtimiz gətirib ki, bizim Messimiz var“ - Valverde\n08.12.18 AFFA İcraiyyə Komitəsinin qərarları açıqlanıb – RƏSMİ\n08.12.18 Rəşad Sadıqov və daha 2 baş məşqçi istefaya göndərildi\n08.12.18 Qurban Qurbanov istefa verdi: “Öz işimi vicdanla gördüm“\n07.12.18 Mourinyo “Mançester Yunayted“dən gedir? - açıqlama\n07.12.18 “Arsenal” futbolçularının şok görüntüləri yayıldı: 70-ə yaxın qızla... + VİDEO\n07.12.18 Azərbaycanın 2019-cu il üçün FIFA referilərinin adları açıqlanıb –Siyahı\n06.12.18 Peru Futbol Federasiyasının prezidenti saxlanıldı –Səbəb\n06.12.18 “Fənərbağça”dan Ersun Yanala rəsmi təklif\n06.12.18 Azərbaycanın ən yaxşı məşqçisi kim olacaq? - Namizədlər\n05.12.18 “Messi başını divara vurmağa başladı” – Di Mariya\n05.12.18 İspaniya millisinin hücumçusu Çin yolunda\n05.12.18 İbrahimoviç - “Milan“ ilişgisi nə yerdədi? - Son durum\n04.12.18 Ronaldo və Messi Madridə gedir - final oyununa baxmağa\n04.12.18 “Real“ futbolçusuna qiymət qoydu - 624 milyon avro\n04.12.18 “Qızıl top”u Luka Modriç aldı –Messi və Ronaldunun 10 illik hegemonluğuna son qoyuldu\n03.12.18 “Sportinq“ə məğlubiyyət yaddan çıxmayıb“ - Qurban Qurbanov\n29.11.18 FİFA-nın yeni reytinqi – Millimiz neçəncidir?\n29.11.18 “Qarabağ” və “Sportinq”in start heyətləri açıqlanıb\n28.11.18 “De Xea dünyanın ən yaxşı qapıçısıdır” – Mourinyo\n24.11.18 Futbol qaydalarında yeniliklər - Siyahı\n24.11.18 Hazard “Real“a, Beyl “Çelsi“yə - qışda\n24.11.18 Qola bərabər ötürmələr - Video\n23.11.18 Həftənin ən gözəl qolları - Video\n23.11.18 “Mən Zlatan planetindən gəlmişəm“ - İbrahimoviç\n22.11.18 “Barselona“ Dembeleni satsa... - 40 milyon ödəyəcək


Sosial-iqtisadi - Page 2189 of 2501 - AZƏRBAYCAN24 | Page 2189\n25 yaşlı qız əməliyyat zamanı öldü\nBakıda özəl xəstəxanada pasiyent cərrahiyyə əməliyyatı zamanı dünyasını dəyişib. Bu barədə “Report”a Nərimanov Rayon Prokurorluğundan məlumat verilib. Belə ki, “İnternational Medical Center” klinikasında 25 yaşlı Şəhla Əliyeva əməliyyat zamanı vəfat…\nAzərbaycanın sığorta bazarı 14% artıb\nBu ilin yanvar-avqust aylarında Azərbaycandakı 25 sığorta şirkətinin xətti ilə 356,18 mln. manat sığorta haqqı toplanıb Bu, 2015-ci ilin eyni dövrü ilə müqayisədə 13,85% çoxdur. 8 ay ərzində sığorta şirkətlərinin…\nBakıda bir orta məktəb bağlandı\nYeni tədris ilindən Bakıda fəaliyyət göstərən Yasamal rayonu C.Cabbarlı adına 161 saylı orta məktəbin fəaliyyəti dayandırılıb 161 nömrəli məktəbin müəllim-şagird kontingenti 173 və 225 nömrəli məktəbə köçürülüb. Məktəbdən APA-ya fakt…\nAzərbaycan Prezidentindən təltif sərəncamı\nPrezident İlham Əliyev “Azərbaycan Respublikasının neft sənayesi işçilərinin təltif edilməsi haqqında” sərəncam imzalayıb Sənədə əsasən, Azərbaycan neft sənayesinin inkişafında xidmətlərinə görə təltif ediliblər: “Şöhrət” ordeni ilə Rzayev Fəxrəddin Abdulla oğlu….\nİsveçrəlilər Bakının memarlıq abidələrilə tanış olublar\nİsveçrənin Lozanna Federal Politexnik Universitetinin 39 nəfərdən (37 tələbə və 2 professor) ibarət qrupu Bakıda işgüzar səfərləri çərçivəsində Azərbaycan Memarlıq və İnşaat Universitetinin qonağı olublar. Ali məktəbdən verilən xəbərə görə,…\nPrezident yeni bitum istehsalı qurğusunun təməlqoyma mərasimində\nSentyabrın 19-da Bakıda Heydər Əliyev adına neft emalı zavodunun yenidən qurulması layihəsi çərçivəsində yeni bitum istehsalı qurğusunun təməlqoyma mərasimi olub Azərbaycan Respublikasının Prezidenti İlham Əliyev mərasimdə iştirak edib.\nAvqustun 1-nə iqtisadiyyatda muzdla çalışan işçilərin sayı 1521,1 min nəfər olub. Onlardan 888,8 min nəfəri iqtisadiyyatın dövlət sektorunda, 632,3 min nəfəri isə qeyri-dövlət sektorunda fəaliyyət göstərib Dövlət Statistika Komitəsindən verilən…\n“Selcana dəstək” üçün veloyürüş – Video\nSentyabrın 18-də “Selcana dəstək” şüarı ilə xeyriyyə veloyürüşü keçirilib. Yürüş kəskin leykozdan əziyyət çəkən 4 yaşlı Selcan Muradzadəyə dəstək və onun probleminə diqqət çəkmək məqsədilə könüllülər tərəfindən təşkil olunub. Saat…\nAzərbaycanda nə qədər ömürlük məhbus var?\nbu, hələlik baxılan 16 faiz seçki bülleteninin nəticələrinə əsasən verilən rəqəmdir Azərbaycanda ötən il 7830 nəfər azadlıqdan məhrum edilib. Onlardan 4-ü ömürlük cəza alıb. Ömürlük cəza alanların sayına diqqət yetirsək,…\nRövnəq Abdullayev məşhur əkizlərlə görüşdü\nBu il Bakı Ali Neft Məktəbinin (BANM) “Proseslərin avtomatlaşdırılması mühəndisliyi” ixtisasına qəbul olan əkiz qardaşları – Nurlan Nəzərəliyev və Rəvan Nəzərəliyevi BANM-də “15 sentyabr – Bilik günü” ilə bağlı keçirilən…\n« Əvvəlki1…2,1842,1852,1862,1872,1882,1892,1902,1912,1922,1932,194…2,501Növbəti »


20 Yanvar sehidlerinin xatiresi Marneulide yad edilib - Azadliq Xeber\n20 Yanvar sehidlerinin xatiresi Marneulide yad edilib\n20 Yanvar şəhidlərinin xatirəsi Marneulidə yad edilib\n16 Yanvar, 2018 15:14 xeber – Gürcüstanda azərbaycanlıların kompakt yaşadığı Marneuli rayonunda 20 Yanvar faciəsinin 28-ci ildönümü qeyd olunub.\n“Report”un Gürcüstan bürosu xəbər verir ki, Marneuli Rayon İcra Hakimiyyətinin təşəbbüsü və Azərbaycanın Gürcüstandakı səfirliyinin dəstəyilə keçirilən tədbirdə ziyalılar, ictimaiyyət numayəndələri, səfirliyin əməkdaşları iştirak ediblər.\nƏvvəlcə 20 Yanvar şəhidlərinin xatirəsi birdəqiqəlik sükutla yad olunub.\nDaha sonra Marneuli şəhərinin meri Teymur Abasov çıxış edərək Azərbaycan və gürcü xalqlarının mübarizlik tarixindən söz açıb, 20 Yanvar və Gürcüstanda eyni ssenari əsasında baş vermiş 9 Aprel hadisələri arasında paralellər aparıb. Mer hər iki ölkənin ərazilərinin işğal olunduğunu xüsusi qeyd edib, bu torpaqların tezliklə azad olunacağına, məcburi köçkünlərin öz doğma yurd-yuvalarına qayıdacaqlarına ümidvar olduğunu bildirib.\nAzərbaycanın Gürcüstandakı səfiri Dursun Həsənov isə facinin başvermə səbəbləri, aci nəticələri barədə məlumat verib. Bu qanlı faciəyə ulu öndər Heydər Əliyevin gərgin səyləri nəticəsində hüquqi, siyasi qiymət verildiyini bildirib. Diplomat faciə ilə bağlı həqiqətlərin dünya ictimaiyyətinə çatdırılmasında, 20 Yanvar şəhidlərinə xususi diqqət və qayğı göstərilməsində Prezident İlham Əliyevin xidmətlərini xüsusi qeyd edib. Səfir 20 Yanvar hadisələrinin həm də Azərbaycan xalqının şanlı qəhrəmanlıq səhifəsi olduğunu bildirib.\nTədbirdə həmçinin Gürcüstan parlamentinin deputatı Ruslan Hacıyev, Marneuli sokrebulunun sədri Amiran Georqadze və başqaları çıxış edərək 20 Yanvar və 9 Aprel hadisələrindən danışıb, faciə ilə bağlı gənc nəslin maarifləndirilməsinin vacibliyini qeyd ediblər.


QHT-lər üçün nəzərdə tutulan təlimlərə Bakı şəhərində yekun vuruldu » Sumqayitfakt.az\nQHT-lər üçün nəzərdə tutulan təlimlərə Bakı şəhərində yekun vuruldu -FOTOLAR\nBaxılıb: 4708 Tarix: 23-10-2016 19:57\n8 təlimdə 124 QHT rəhbəri, nümayəndəsi və könüllü iştirak edib\nSumqayitfakt.Az xəbər verir ki, "QHT-lərin elektron resurslarının yaradılması və QHT nümayəndələrinin İKT bacarıqlarının inkişafı" mövzusunda təlimlərə Bakı şəhərində yekun vurulub.\nMQF-nin Bakı QHT-lərinin Təlim və Resurs Mərkəzində baş tutan təlim “Elektron vətəndaş cəmiyyəti şəbəkəsinin inkişafı” layihəsi çərçivəsində baş tutub.\nLayihə Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi ilə "Şəmsi Əsədullayev" xeyriyyə ictimai birliyi tərəfindən həyata keçirilir.\nLayihə rəhbəri Cəsarət Hüseynzadə təlimlərin keçirilməsinə yüksək səviyyədə dəstək göstərildiyinə görə, Azərbaycan Respublikası Prezidenti Administrasiyasına, Quba, Şirvan, Mingəçevir, Gəncə İcra Hakimiyyətlərinə, Mili QHT Forumuna, YAP Gəncə Təşkilatına, Mingəçevir, Quba və Şirvan Regional QHT Resurs və Təlim Mərkəzlərinə təşəkkürünü bildirib.\nQeyri-Hökumət Təşkilatlarına Dövlət Dəstəyi Şurasının məsləhətçisi Mirzağa Zaidov layihə haqqında fikirlərini bildirərək, bu şəbəkənin QHT-lərə informasiya dəstəyi verdiyini bildirərək QHT-lər bu şəbəkənin imkanlarından yararlanmağa çağırıb.\nTəlimdə 20 QHT rəhbəri və nümayəndəsi iştirak edib.\nTəlimdə QHT-lərin vətəndaş cəmiyyəti şəbəkəsinin (www.qht.az) elektron bazasında qeydiyyatı, onlara məxsus subdomenli saytların idarə olunması, QHT liderlərin informasiya bankının yaradılması, QHT liderlərinin bloqlarının idarə olunması və qht.az xəbər saytına QHT-lər tərəfindən xəbərlərin daxil edilməsi ilə bağlı praktiki məşğələlər aparılıb. Təlim zamanı bir-neçə QHT-si üçün subdomenli saytlar və QHT liderlərinin üçün bloqlar yaradılıb. Bazaya məlumatlar daxil edilib.\nTəlimi uğurla başa vuran QHT rəhbərləri və nümayəndələrinə sertifikatlar təqdim olunub.\nQeyd edək ki, Bakıda başlayıb, Quba, Şirvan, Mingəçevir və Gəncədə davam edən və Bakıda yekunlaşan 8 təlimdə ümumilikdə 124 QHT rəhbəri, nümayəndəsi və könüllü iştirak edib.


Erməni keşişdən ittiham: “Paşinyan psixi xəstədir, gəzən fəlakətdir”“ » Sedanews.az\n5-11-2020, 14:14 48 dəfə baxılıb\nNikol Paşinyan Ermənistan qanunlarını pozaraq, baş nazir təyin edilib”.\nAzvision.az-ın məlumatına görə, bunu erməni din xadimi, Moskvadakı Vysoko-Petrovski monastrının keşişi Ruben Mkrtçyan bildirib.\nO deyib ki, Paşinyan psixi qüsurludur və Ermənistan qanunlarını pozaraq hakimiyyətə gəlib. Mkrtçyan baş nazirin tibbi ekspertizadan keçməsini tələb edir.\n“Paşinyan xəstədir, müalicə olunmalıdır. Onu hakimiyyətə gətirənlər bunu çox gözəl bilirdilər. İndi bunu biz də bilirik. Və bu, zarafat deyil. Onun ciddi psixi problemləri var. Bu cür çatışmazlıqları olan şəxs heç bir ölkədə məsuliyyətli vəzifə tuta bilməz.\nTəəssüf ki, İrəvanda hələ də bəziləri Nikolla nəsə əldə edəcəyimizə inanırlar. Həmin insanların Nikol olmadan daha çox şey əldə edəcəyimizi, eyni zamanda daha az qurban verəcəyimizi başa düşmələri üçün zamana ehtiyacları var. Nikol gəzən fəlakətdir.\nBugünkü dərdlərimizin günahkarı odur. Ancaq insanlar bu həqiqəti anlamaq və həzm etmək üçün zamana ehtiyac duyur. Onların ucbatından əziyyət çəkən insanlara təzyiq göstərmək lazım deyil. Nikola və Annaya sərt şəkildə təzyiq göstərmək lazımdır ki, xalqın onları istəmədiyini başa düşsünlər. Onlar getməlidirlər”, - deyə erməni din xadimi Ermənistan rəhbərliyinə etirazını bildirib.\nQeyd edək ki, Ermənistandan məcburi şəkildə Qarabağa döyüşə göndərilənlər arasında din xadimləri də var.


Netizenlər Conq Cun Yonqun radio-efirdə Suconu (Lovelyz) icazəsiz çəkdiyi köhnə videodan qəzəbləniblər – HANSAMO\nHome /Yazı/Netizenlər Conq Cun Yonqun radio-efirdə Suconu (Lovelyz) icazəsiz çəkdiyi köhnə videodan qəzəbləniblər\nNetizenlər Conq Cun Yonqun radio-efirdə Suconu (Lovelyz) icazəsiz çəkdiyi köhnə videodan qəzəbləniblər\nConq Cun Yonqun seksual partnyorlarını dəfələrlə gizli kamera ilə videoya çəkdiyi haqqında qalmaqalın qızğın vaxtında Cun Yonqun radio-efir zamanı Sucondan (Lovelyz) icazəsiz onun şəklini çəkdiyi köhnə videosu pərəstişkarların diqqətini çəkdi.\n2015-ci ilin aprelində həmin vaxt 17 yaşı olan Sucon Conq Cun Yonqun radio verlişi «Sim Sim Ta Pa»nın qonağı oldu. Cun Yonq studiyada yerini dəyişib Suconun yanında oturanda o, mahnı oxuyurdu.\nSonra o, telefonunu götürüb Suconun şəklini çəkməyə başladı (ya da videosunu çəkməyə). Bunu görən Sucon əli ilə üzünü örtdü.\nQızın narazılığına fikir verməyən Cun Yonq onu çəkməyə davam etdi, buna görə də Sucon yenidən kameradan gizləndi.\nConq Cun Yonq radio-efiri çəkən kameranın obyektinə düşdüyünü hiss edən kimi geri çəkildi, lakin onun telefonu hələ də Sucona doğru istiqamətlənmişdi.\nBu video 4 il əvvəl çəkilmişdi, amma Conq Cun Yonqun qalmaqalı ilə bağlı olaraq hələ indi netizenlərin diqqətini çəkir. Netizenlər ona görə qəzəblidirlər ki, qız ona xoş olmadığını aydın şəkildə bildirsə də Cun Yonq onu çəkməyə davam edirdi. «Videoda Sucon üzünü örtərək onu çəkməsini dayandırması üçün xaiş etdiyi aydın görünür. Bu məni çox əsəbiləşdirdi. O, buna qarşı ola-ola niyə onu çəkməyə davam edirsən?», «Əgər bunu başqa biri etsəydi düşünə bilərdiniz ki, böyük həmkar kiçik müğənniyə sadəcə valeh olub, lakin bu vəziyyət Conq Cun Yonqa görə iyrənc görünür. Əvvəl o, Suconun yanında oturmamışdı belə, amma qəflətən onun yanında oturaraq alçaq gülüşüylə onu çəkməyə başladı. Bir ona baxın, kameranın nəzər nöqtəsində olduğunu anlayan kimi necə aradan çıxdı», «Gic köpəyoğlu. Onun üz ifadəsinə baxın», «Bu səfehin əlinə telefon vermək olmaz», «Madam ki, bu Conq Cun Yonqdur, mən 100% əminəm ki, o, bunu öz çatına qoyub və yazıb «Bu qız necədir sizinçün?» Axmağın biri axmaq, sən cəzanı almalısan!», «Con Cun Yonqun qalmaqalı yayımlanandan sonra… yəqin yazıq Sucon pis hiss edir».\nAşağıda bu anın tam videosu verilib (Conq Cun Yonq 2:58-ci dəqiqədə peyda olur):\nTAGS: Jung Joon Younglovelyzsujeong


Sürücülərə şad xəbər - CƏRİMƏ OLMAYACAQ » YeniSumqayit.az - Sumqayıt xəbərləri, maraqlı xəbərlər, yeniliklər vs...\n"Yol hərəkəti haqqında” qanunun tələbinə əsasən nəqliyyat vasitələrində xüsusi komplektləşdirilmiş dərman qutusu, yanğınsöndürən balon və qəza-duracaq nişanı olmalıdır.\n"ATV.az"ın məlumatına görə bunu Bakı Şəhər Dövlət Yol Polisi İdarəsinin ictimaiyyətlə əlaqələr bölməsinin rəisi Vaqif Əsədov deyib. O bildirib ki, dərman qutusu avtomobildə olmasa, sürücü məsuliyyətə cəlb olunur:\n"Əgər həmin qutu avtomobildə olmasa, cərimə yazıla bilər. Digər vasitələrlə bağlı isə protokol tərtib edilməsi nəzərdə tutulmayıb. Lakin vətəndaşlar cərimə yazılmasından çox, həmin vasitələrin avtomobildə olmasının vacibliyini başa düşməlidir. Sürücülər müəyyən məbləğdə cərimə ödəməkdənsə, həmin vasitələrdən istifadə etməyi bacarmalıdırlar. Bütün bunlar "Yol hərəkəti haqqında” qanun və İnzibati Xətalar Məcəlləsi ilə tənzimlənir. Necə ki, hava şəraitindən asılı olmayaraq sürücü avtomobilin işıqlarını və nömrə nişanlarını təmizləməlidir, elə də bütün bunlar avtomobillərdə olmalıdır. Yanğınsöndürən balonla bağlı bəziləri deyir, sprey olmalıdır, bəziləri deyir, toz formasında olmalıdır. Yanğını nə söndürə bilər - bunu da mütəxəssislər bilir. Hansı vasitə ilə yanğını söndürmək mümkündür, ondan olmalıdır”.\n"Biz istəyirik ki, bu qanunlara əməl olunsun. Yol polisi gündəlik reydlər zamanı bu məsələyə diqqət edir. Əgər kimsə boş qutu alıb qoyursa və yaxud dərmanların vaxtı bitibsə, bu zaman sürücü özünü aldadır. Bundan əlavə, sürücülər həmin vasitələrdən istifadə qaydalarını da bilməlidirlər. Bu qaydaları bilən kifayət qədər sürücü var. Bunu inzibati xəta kimi qələmə vermək lazım deyil. Bu qaydaları hər kəs bilməlidir və buna əməl etməlidir. Ajiotaj formasında yazırlar ki, yol polisi sürücüləri cərimələməyə başlayacaq. Onsuz da hər bir yol polisi xidmət göstərdiyi ərazilərdə bu məsələyə diqqət edir. Biz bilirik ki, əksər maşınlarda bu vasitələr yoxdur. Bunun olmasını, həmin vasitələrdən istifadə olunmasına üstünlük verilməsini təbliğ etmək istəyirik”, - o vurğulayıb.\n"Cərimənin məbləği 5 manatdır. Ötən il ərzində təbliğat xarakterli reydlər keçirmişik və 30-a yaxın protokol yazmışıq. Bəzən jurnalistlər elə formada yazırlar ki, elə bil, kimsə dərman qutusu, yanğın söndürən balon satmaq istəyir. Lakin bu düzgün yanaşma deyil. Biz demirik ki, sürücü həkim olsun. Lakin bu qaydalara əməl edilməlidir. Düzgün göstərilən ilk tibbi yardım xəstənin tez sağalmasına xidmət edir”.


Mən yalnızca əsərləri sevirəm, müəlliflərini yox » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n26 Aprel 2020, 11:45 924\nŞahanə Müşfiq: "Məni hazırda ədəbiyyatın və incəsənətin sabahından daha çox insanlığın sabahı narahat edir”\nMüsahibimiz bir neçə kitabın müəllifi, Prezident təqaüdçüsü, gənc şair, nasir Şahanə Müşfiqdir:\n– Şahanə, adın ədəbi mühitdə çox hallansa da, mənə elə gəlir ki, əslində, kənardasan. Müşahidəm nə qədər doğrudur?\n– Deyə bilərəm ki, tam doğrudur (gülür). Həqiqətən də, kənardayam, kənarda olmağı üstün tuturam. Bunun üçün də müəyyən səbəblərim var. Əsas səbəbim isə işim, yaradıcılığımdır. Elə sırf bunlarla məşğulam deyə adım çox hallanır. Qəzetdə işlərim çoxdur. Hər dəfə fərqli yazılar qələmə alıram. Mədəniyyət yazarı olsam da, hərdən bunun kənarına da çıxır, başqa mövzularda yazıram, ya öz istəyim, marağımla, ya da redaktorlarımın tapşırığı ilə. Qısacası, hazırda fəaliyyətimin böyük qismini publisistika təşkil edir. Bundan başqa, bədii yaradıcılığımı diqqətdən kənar qoymamağa çalışıram. Şəxsi mütaliəmi axsatmıram, dissertasiyam üçün araşdırmalarımı davam etdirirəm. Yəni, işlərim çoxdur, mən tək, gün 24 saat. Hamısını çatdırmaq lazımdır axı. Bəzən dostların kitab təqdimatlarına, hansısa işlərinə, görüşlərinə qatıla bilmirəm. Sağ olsunlar, çoxu anlayır məni. Digər tərəfdən isə çox göz önündə olmağı sevən insan deyiləm. Adım yazımla, işimlə hallansın bəsdir.\n– Filologiya təhsilin yaradıcılığına nə qədər təsir göstərir?\n– Çox. Məncə, yazıçı, şair olmaq üçün istedad əsasdırsa, filoloji təhsil avantajdır. Cümləni filoloji biliyinlə qurursan, onun enerjisini isə istedadınla duyursan. Filoloji təhsil olmasa belə, şəxsi mütaliə olmazsa olmazlardandır.\n– Bu günlərdə Türkiyədə kitabın çap olundu. Nə vaxtsa bu mərtəbəyə çatacağına inanırdın?\n– Mən heç nə vaxtsa kitab çıxaracağımı ağlıma gətirmirdim ki, bunu da düşünəm. Amma hər zaman özümə, istedadıma, biliyimə və zəhmətkeşliyimə arxayın olmuşam. Düşünürəm ki, bu vaxta qədər də əldə etdiklərim bunların və bunlara dəyər verən insanların sayəsindədir. Türkiyədə fəaliyyət göstərən, bütün Türk Dünyasını əhatə edən Avrasiya Yazarlar Birliyi ilə 2017-ci ildən tanışam. Həmin il onların İstanbulda keçirdikləri Türk Dünyası Gənc yazarlar görüşünə Azərbaycandan qatılan 4 nəfərdən biri idim. Birliyin başqanı Yaqub Öməroğlu Azərbaycan sevdalısı, türk aşiqi, çox dəyərli ziyalıdır. Onlar bir neçə azərbaycanlı yazarın kitabını orada "Bengü" nəşriyyatında çap ediblər. Bu dəfə mənim kitabımı çap elədilər. Əlbəttə, bu işdə də illərdir mənə dəstəyini əsirgəməyən, mənə hər zaman inanan Rəşad Məcidin rolu böyükdür. Ona hər zaman minnətdaram! Kitabı yenə də Azərbaycan sevdalısı xanım yazar, tərcüməçi Ülkü Taşlıova çevirdi və çox gözəl bir ön söz də yazdı. Beləcə, uzun zəhmətlərin və gözəl insanların sayəsində "Şahanenin masalı" doğuldu.\n– Rəşad Məcid hər zaman gənclərə dəstək verməsiylə tanınıb. Dediyin kimi, sənə də dəstəyi az olmayıb.\n– Bəli. Mənim yaradıcılığımda, publisistikamda bir Rəşad Məcid imzası var ki, bu silinməzdir. Yazıçılar Birliyində ilk tanıdığım insan da o olub. II Gənc Ədiblər Məktəbinə qatılmaq üçün müraciət etmişdim. Onda tələbə idim. Onun haqqında yazdığım yazımda demişdim ki, ilk tanışlığımızda onun telefonda danışdığı kiməsə qışqırmağından qorxmuşdum, nolar dedikləri Rəşad Məcid bu adam olmasın deyə dua eləmişdim (gülür). Amma yaxşı ki də o imiş. Məni GƏM-ə qəbul elədi. Sonra AYB-yə üzvlüyü, gənc yazarlar üçün ayrılmış prezident təqaüdü, Azərbaycanın ən nüfuzlu mətbu orqanlarından biri olan "525-ci qəzet"də iş, "Şahanənin nağılı" kitabım, Türkiyədəki kitabım və sair kimi irili-xırdalı çox dəstəyini görmüşəm. Allah razı olsun!\nÜmumiyyətlə, Rəşad müəllim üçün iki əsas meyar var: istedad və zəhmət. O, özünün sonradan dediyinə görə, mənim "Azərbaycan" jurnalında çap olunan şeirlərimi oxuduqdan sonra bəyənib və məni qəzetdə işləməyə dəvət edib. Bu, onun istedada biganə olmadığının göstəricisidir. Bunun kimi onlarla başqa yazarların həyatından nümunələr var. Məni qəzetə dəvət edəndə dedi ki, bax ha, şairlər tənbəl olur, işləmək istəmirlər. Əgər sən də belə edəcəksənsə, indidən işimizi bilək. Dedim ki, müəllim, siz hələ məni tanımırsız, mən işdən qorxan deyiləm, əksinə, işləməyi sevirəm. Düşünürəm ki, bu dörd ildə bircə dəfə də olsun işdən qorxmadım, onun və redaktorlarımın inamını doğrultmaq üçün çalışdım. İnşallah ki, bacarmışam. Bundan sonra da çalışacağam.\n– Ədəbiyyatla bağlı olsan da, teatrdan, kinodan yazıların var. Xüsusən teatra böyük önəm verirsən. Hardan gəlir bu sevgi?\n– Teatrla tanış olanda çox balaca idim. 3-4 yaşlarım vardı Kukla teatrının aktyorları, xüsusən Rəhman Rəhmanov getdiyim bağçaya gəlib, tamaşa göstərərdilər. Heyrətlə izləyərdim onları, çox sevərdim. Sonra məktəbdə 11 il ərzində anam oxuduğum sinifdə valideyn komitəsinin sədri oldu. Sinif rəhbərimizlə birgə təşkilatçılıq edər bizi müxtəlif tamaşalara, muzeylərə, uşaq tədbirlərinə aparardılar. Gənc Tamaşaçılar Teatrına da ilk dəfə anam aparıb bizi, Mərdəkandakı Nəbatət bağına da. Nəbatət bağına getməyimizə əsas səbəb milyonçu Murtuza Muxtarovun evini görmək idi. Bilirsiniz ki, "Dərviş Parisi partladır" və başqa Azərbaycan kinoları məhz o evdə çəkilib. O bağda Yeseninin ev muzeyi var. Beləcə, teatra uşaq vaxtı anam apardı, öyrətdi, maraq yaratdı, sonradan isə özüm davam etdirdim. Deyim ki, aktrisalığa da marağım, sevgim var. Tələbə vaxtı BDU dram dərnəyinin üzvü idim. Böyük çıxmasın, Hüseyn Caviddən İblis, Səlma Ana, Cəfər Cabbarlıdan Sevil, Almaz, Rəsul Rzadan Vəfa, Məmməd Səid Ordubadidən Qətibə İnanc, İlyas Əfəndiyevin "Unuda bilmirəm"ində Nərmin kimi rolları oynamışam. İndi isə teatrdan yazıram. Çünki yazmaq istəyirəm. O aləm, o insanlar, o səhnə mənə maraqlıdır. Teatrdan teatşünas, bədii əsərdən ədəbiyyatşünas yazmalıdır deyə bir qayda yoxdur ki.\n– Teatra ki, bu qədər sevgin vardı, niyə aktrisa olmadın?\n– Mənim ədəbiyyat sevgim teatrdan da, jurnalistikadan da yuxarıdadır axı. Bir də ki, ədəbiyyat bunların hamısını öz içində birləşdirir, əridir. Ədəbiyyatı heç zaman dəyişə bilməzdim, dəyişmərəm də.\n– Çox məhsuldarsan. Hardan alırsan bu enerjini?\n– Ədəbiyyat, yazıb-yaratmaq sevgimdən. Təkcə işləmək üçün yox, yaşamaq üçün də enerjimi bundan alıram.\n– Bir gənc olaraq ədəbiyyatın sabahını necə görürsən?\n– Ədəbiyyatın da, incəsənətin də sabahına çox inanıram, güvənirəm. Sənət Azərbaycan xalqının qanında, canındadır e, hara da qaçsan, gələcək və tapacaq. Ona görə də narahat olmağa dəyməz. Böhran zaman-zaman bütün sahələrdə yaşanır. Məni hazırda ədəbiyyatın və incəsənətin sabahından daha çox insanlığın sabahı narahat edir.\n– Çünki təkcə Azərbaycanda yox, bütün dünyada insanlığın gedişatı heç də ürəkaçıcı deyil. Hətta bəzən daha qorxulu olur. Bunu da zamanla əlaqələndirmirəm. Biz keçmişdə yaşamamışıq ki. Amma tarixə, o dövrün kitablarına, filmlərinə nəzər salanda insan olanın bəzən bu cür öz yolunu azdığı faktları var. Yəqin ki, indi internet, sosial şəbəkələr vəziyyəti daha gözönünə gətirib. İndi Azərbaycanın hansısa kəndində oturub Amerikanın bir vilayətindəki olaydan xəbər tutursan. Bunlar da istər-istəməz insanda ümidsizlik, depressiya yaradır. Nəsə, Allah sonumuzu xeyir eləsin!\n– Bir yazıçı və ya şairdə öncə insanlığa önəm verirsən, yoxsa yaradıcılığa?\n– Düzünü deyim, mənim üçün nəinki yaradıcılıq, hər şeydən öncə insanlıq gəlir. Ona görə bəzən əsərini sevdiyim, yazısını xoşladığım müəlliflərlə şəxsən tanış olmamağa çalışıram. Bəzən bu qaçışlarım mümkün olmasa da (gülür). Çünki güvənmir, əsərindən aldığım o enerjini özündən almayacağımdan qorxuram. Xəyallarımın yıxılmağından ehtiyat edirəm. Bir şey də var ki, insanlığında qüsur olan adamın yazısında da mütləq qüsur olacaq. Onun mətnində heç də hər şey əvvəldən axıra kimi yaxşı olmayacaq. Ya da yaradıcılığı tam olmayacaq. Bütün yaradıcılığı boyu mütaliəsinin, istedadının, redaktorunun (gülür) hesabına 1-2 yaxşı deyə biləcəyimiz mətn qoyar ortaya və bu qədər, bununla da tükənər, davamı gəlməz. Çünki içi, qəlbi imkan vermir. Çünki o deyil. Axıra kimi "O” qala bilmək üçün ilk növbədə şəxsiyyət olmalısan.\n– Bu mövzuda xəyal qırıqlığı yaşadığın çox olub?\n– Bəzən olur, amma çox yox. Çünki mənim heç zaman sevdiyim yazıçı, sevdiyim şair, sevdiyim müğənni, sevdiyim bəstəkarım olmayıb. Mən yalnızca əsərləri sevirəm, müəlliflərini yox. Müəllifin mənimçün çox vaxt elə bir fərqi də olmur. Əsəri oxuyarkən heç vaxt müəllifi haqqında düşünməmişəm, "bunu necə yazıb, bunu necə düşünüb?” kimi romantik suallar verməmişəm. Heç vaxt fikirləşməmişəm ki, "Səfillər”in müəllifi insanlıq mücəssəməsi olmalıdır. Dostoyevskinin 2-3 əsərini oxudum, sevdim, amma "Əbədi ər” romanını sevmədim, daha doğrusu, mənə xitab eləmədi. Durum deyim ki, Dostoyevski mənim ən sevdiyim yazıçıdır, ya da sevmədiyim yazıçıdır? Olmur axı. Ya da mən sevgiyə çox böyük anlamlar yükləyirəm, bilmirəm. Mənimçün "sevdiyim” deyirsənsə, hər şeyini sevməlisən. Sevdiyin yazıçının qələmindən təsadüfi düşən mürəkkəb ləkəsini də, sevdiyin müğənninin ağzını açıb-yummağını da. Bu da gedib fanatikliyə çıxır. Mənimçünsə, həyatdakı ən ağır xəstəlik fanatiklikdir. Bu baxımdan lazım olmadıqca yazıçıların, şairlərin bioqrafiyaları ilə maraqlanmıram. Birinə Orxan Pamukun əsərindən danışıram, onun siyasi görüşlərini qabağıma qoyur ki, niyə oxuyursan? Başqasına Nazim Hikmətdən gözəl bir misra deyirəm. Deyir "Nazim Hikmət bilirsən neçə qadınla gəzib, neçəsini atıb?” Bacım, qardaşım, mənə nə bundan? Yəqin bu xüsusiyyətimlə özümün mütaliəmi və ondan alacağım zövqü sığortalayıram.\n– Bu qədər çox işləyən, oxuyan xanımlara adətən, ev işləriylə arası olmur.\n– Bu yaxınlarda həftə sonu səhər bir tanışım mesaj yazdı ki, nə edirsən? Dedim ev süpürürəm. Dedi, inanmaram, sən ev də süpürə bilirsən? Bunu ətrafdakı dost-tanışdan çox eşitmişəm, niyəsə mənim ev işləri görə biləcəyimə inanmırlar. Halbuki, ev işlərində də yaxşıyam. Demirəm ki, bütün gün təmizliklə, yeməklə məşğulam, yox. Amma ehtiyac olsa, nə özüm ac qalaram, nə yanımdakını ac saxlayaram, evin təmizliyi də öz yerində (gülür). Həm də qarşısında anaları olan qızlar çox da bu işləri görməzlər. Allah bütün analara can sağlığı versin, mənim anam da elə uşaqlığımdan oxumağıma, sonra da işimə çox dəstək olub. Bununla bərabər ev işlərini də öyrədib. Evi də qəşəng təmizləyirəm, yeməyi də qəşəng bişirirəm. Deyilənə görə, əlimin duzu da var. Düşbərəni, şəkərburanı bükməyi öyrənəndə heç 10 yaşım yox idi. Rəhmətlik nənəmin bir sözü vardı: "Elə mənimçün, öyrən özünçün". Anam da tez-tez təkrarlayardı bu sözü. Mən uşaq olanda dayım bizdə qalırdı. Yadımdadır ki, altı yaşım olanda bir gün anamın xalasının yoldaşıyla bizə gəldilər. Anam evdə yox idi. Onlar üçün qəşəng çay dəmlədim, süfrə açdım, mürəbbəsindən, şokoladından, limonundan hər şey düzdüm süfrəyə. Sən demə qonaq da fikir verirmiş ki, 6 yaşında balaca qız necə məharətlə edir bunları. Anam gələndən sonra məni tərifləyib. Sonra da illərlə onu hər yerdə danışdı. Anam həmişə deyir, səndən arxayınam ki, evinə 50 nəfər qonaq da gəlsə, sən onları çox yaxşı yola verəcəksən. Amma hər gün ev işiylə məşğulam, yemək bişirirəm deyə bilmərəm. İşim, tədbirlər, müsahibələr, evdə olanda yazılar, kitablar o qədər vaxtımı alır, bir də baxıram axşam düşüb.


Əsas səhifə » Son Xəbərlər » Hava » Nyu Yorkdan Madeyraya. İlk Birbaşa Uçuş\nHava • aeroport • aviasiya • Avropa Xəbərləri • Beynəlxalq Xəbərlər • Səyahət Xəbərləri qırmaq • xəbər • Portuqaliya xəbərləri • daşıma • Səyahət telləri xəbərləri\nNyu-York (JFK) arasında Funchala (FUN) həftəlik uçuşlar SATA Azores Hava Yolları vasitəsilə həyata keçiriləcək və Avropanın gizli incisini kəşf etmək istəyən səyahətçilərə rahatlıq təqdim edəcək.\n1.SATA Azores Hava Yolları, Nyu-Yorkdan (JFK) Funchala, Madeyraya ilk dayanmadan uçuş həyata keçirəcək.\n2. ABŞ-dan tam peyvənd olunmuş ziyarətçilərin Madeyra adalarını ziyarət etmələri üçün heç bir məhdudiyyət yoxdur.\n3. Həftəlik birbaşa uçuş 2022-ci ilin mart ayına qədər mövcud olacaq\n29 Noyabr 2021-ci il tarixində Inovtravel SATA Azores Hava Yolları ilə birgə ABŞ-dan Madeyranın paytaxtı Funşala ilk dayanmadan uçuşa başlayacaq. Nyu-Yorkdan (JFK) Funchala (FUN) fəaliyyət göstərən yeni birbaşa uçuşla birlikdə Portuqaliyada yerləşən turoperator. Inovtravel başlatdı yeni səyahət paketləri Nyu-Yorkdan birbaşa uçuşlar, yaşayış, hava limanı-otel transferi və səyahət eksperti daxil olmaqla Madeyraya.\nPortuqaliya sahillərində yerləşən Madeyra, şübhəsiz ki, 300 kvadrat mil dağlar, dərələr və çimərliklər boyunca təsir edici mənzərələri, beşulduzlu yaşayış yerləri, Michelin ulduzlu restoranları və mükafatlı Madeyra ilə Avropanın gizli incisidir. şərablar. Bu, təkcə bu deyil, həm də arxipelaqın ABŞ-la unikal tarixi əlaqələri var, onun adı ilə tanınan Madeyra şərabı 1776-cı ildə Müstəqillik Bəyannaməsinin tostunda istifadə olunurdu və Tomas Cefferson ilk bir neçə il ərzində 3,500 şüşə Madeyra şərabına bərabər sifariş vermişdi. prezidentlik. İndi fasiləsiz uçuş seçimlərinin rahatlığı ilə bu Portuqaliya cənnəti ABŞ səyahətçiləri üçün həmişəkindən daha əlçatandır.\nMadeyranın Turizm və Mədəniyyət üzrə Regional Katibi Eduardo Jesus deyib: “Biz bu ilin noyabrında Nyu-Yorkdan Madeyraya yeni birbaşa reysi alqışlamaqdan və ABŞ bazarında mövcudluğumuzu genişləndirməkdən məmnunuq”. "Müxtəlif ABŞ qaçışlarından əlçatan uçuş seçimləri ilə biz qarşıdakı aylarda Madeyra cənnətində daha çox ABŞ səyahətçisini qarşılamağa hazırıq."\nHəftəlik birbaşa uçuş 2022-ci ilin mart ayına qədər mövcud olacaq və səyahətçilər onu Inovtravel.com vasitəsilə bron edə bilərlər. Qiymətlər bütün vergilər daxil olmaqla, ekonom oturacaqlar üçün gediş-dönüş 1,050 dollardan, biznes sinif yerləri üçün isə 1,880 dollardan başlayır. Inovtravel-in Madeyraya səyahət paketləri uçuşlar daxil olmaqla 999 dollardan başlayır.\n"Məqsədimiz yeni birbaşa və rahat uçuş yolları və demək olar ki, istənilən büdcəyə uyğunlaşdırıla bilən müxtəlif səyahət paketləri vasitəsilə Madeyranın heyrətamiz adalarına qaçmaq istəyən ABŞ səyahətçilərinə çoxlu seçimlər təqdim etməyə davam etməkdir" dedi Inovtravel təsisçisi və CEO Luis Nunes.\nMadeyra adaları ABŞ turistləri üçün açıqdır, tam peyvənd olunmuş səyahətçilər üçün heç bir məhdudiyyət və ya sınaq tələbləri yoxdur. Yerli əhalinin və ziyarətçilərin təhlükəsizliyini təmin etmək üçün Madeyraya səyahət edən bütün sərnişinlər a Madeira Safe onlayn forması gedişdən 48 saat əvvəl. Tamamilə peyvənd olunmamış səyahətçilər Madeyraya gəlişindən 19 saat əvvəl mənfi COVID-72 PCR testi ilə və ya gəldikdən sonra pulsuz COVID-19 testi keçirməklə səyahət edə bilərlər. Madeyra giriş tələbləri haqqında ətraflı məlumat üçün bu ünvana keçin VisitMadeira.pt.


Səsin gəlir, XARI BÜLBÜL ! – “Ordumuzun zəfər simvoludur”\nSabir Rüstəmxanlıya dəstək gəldi\nQorbaçovun məşum qırğın planı ! - “Bakını qan içində boğmaq istəyirdi və... ”\naccess_time04/12/2020 17:39 folder_openTarix\n“Xarı bülbül bir obraz kimi sosial şəbəkələrdə paylaşıldı, hər tərəfə yayıldı”\n“Fikrimcə, şəhidlərimizin ruhuna ehtiram göstəricisi kimi yaxşı düşünülüb”\n“Bu gül tarix yazan şəhidlərimizin ən gözəl simvoludur”\nAzərbaycanda Vətən müharibəsində şəhid olan 2783 nəfərin xatirəsi yad edilib. Ölkə bir dəqiqəlik sükutla şanlı şəhidlərin ruhuna sayğı göstərib. Anım gününün simvolu isə Xarı bülbül gülü olub. Daim Qarabağ deyiləndə yadımıza düşənlərdən biridir Xarı bülbül. Daim onun adı gələndə kövrəlib, köks ötürərdik. Kaş bir gün bu əsrarəngiz gülü Şuşada görək deyə düşünürdük. İndi isə tamam fərqlidir.\nGözümüzün suyunu saxlaya bilmirik. Bir tərəfdən qürur, digər tərəfdən də qəhər bizi boğur. İllərdir yasımızı qərənfilin acı qırmızısı ilə bəzəyərdik. Şəhidlərimizin məzarına, xatirələrinə ucaldılan abidələrə dəstə-dəstə qərənfil düzərdik. Bu dəfə şanlı qələbəmizin səbəbkarlarını Xarı bülbülün məğrurluğu ilə yad edirik.\nHər yerdə anım gününün simvolu paylaşılıb, şəhidlərimiz haqqında yazılıb. Dünyada bənzəri olmayan zəfər və onun çiçəyi Xarı bülbül.\nMövzu haqqında fikirlərini “Sherg.az”la bölüşən Vətəndaş Cəmiyyət Alyansı TŞ rəhbəri, Yeni Yazarlar və Sənətçilər İB sədri, yazıçı-kulturoloq Aydın Xan Əbilov deyib ki, torpaq uğrunda canlarından keçən şəhidlərimiz dünya azərbaycanlılarının fəxridir:\n“Onlar öz qanları ilə Azərbaycan tarixini yenidən yazdılar. Xarı Bülbül isə hər zaman Qarabağın və mübarizəmizin rəmzi olub. Həmişə şairlərimiz, yazıçılarımız, müğənnilərimiz Xarı bülbül deyəndə söhbətin Qarabağdan getdiyini bilirdik.\nİndi isə şəhidlərin xatirəsini bir dəqiqəlik sükutla yad etdik. Xarı bülbül bir obraz kimi sosial şəbəkələrdə paylaşıldı, hər tərəfə yayıldı.\nFikrimcə, şəhidlərimizin ruhuna ehtiram göstəricisi kimi yaxşı düşünülüb. Bundan sonra hər il şəhidlərimizi dünyanın heç bir yerində olmayan Xarı bülbüllə xatırlayacağıq.\nİndiyənə qədər digər şəhidlərimiz, xüsusilə də “20 Yanvar” da həlak olan həmvətənlərimiz üçün ağlayanda qan rəngli qərənfil yada düşürdü. Xarı bülbül isə tarix yazan şəhidlərimizin, qazilərimizin, işğalçıları ölkəmizdən qovan oğullarımızın mübarizəsinin ən gözəl simvoludur.\nBu çiçək həm də cənnət rəmzidir. Qarabağ da Azərbaycanın cənnəti sayılır. Ona görə həm kurturoloq, həm də yaradıcı insan kimi uğurlu rəmzin tapıldığını düşünürəm”.


Ermənistan sülhü pozur: Nəticələr ağır ola bilər\nErmənistan sülhü pozur: Nəticələr ağır ola bilər – Hərbi ekspert\n19:11 15 İyul 2021 Oxunub :2501\nAzərbaycan və Rusiya prezidentlərinin Ermənistanın baş nazirilə 2020-ci il noyabrın 10-da imzaladıqları birgə Bəyannamə Ermənistan-Azərbaycan münaqişəsi başa çatmasını rəsmən təsdiqləyib. Ermənistan 2020-ci il noyabrın 9-da nəzarətində olan Ağdam, Kəlbəcər və Laçın rayonlarını boşaltmaq üçün Azərbaycanın tələb etdiyi qrafiki təqdim etməklə, kapitulyasiya aktını imzaladı. Dünya birliyi və beynəlxalq təşkilatlar həm 44 günlük Vətən Müharibəsinin nəticələrini tanıdılar, həm də imzalanan birgə Bəyanatı hüquqi sənəd kimi qəbul etdilər.\n30 ilə yaxın dövrdə ATƏT-in Minsk qrupu adı ilə fəaliyyət göstərən qurumun əhəmiyyətsiz və nəticəsiz vasitəçiliyi ilə müzakirə olunan “Dağlıq Qarabağın statusu” məsələsi artıq arxada qalıb. Əslində “Dağlıq Qarabağ” ifadəsinin heç bir tarixi əsaslarının olmadığını tarixçi alim Nəsiman Yaqublunun araşdırmaları sübut edib. N.Yaqublu yazır: “1905-1906-cı illərdə birinci erməni-müsəlman toqquşmasında ermənilərin bizə qarşı törətdikləri cinayətlər və qətliamlardan sonra o vaxt çar Rusiyasında Qafqazın canişini olan Vorontsov-Daşkov bu gərginliyi aradan qaldırmaq üçün hər iki tərəfin nümayəndələrini Tiflisə dəvət etdi. Fevral ayında qurultay keçirildi. Adını “erməni-müsəlman barış qurultayı” qoydular. Bu qurultayda həm erməni, həm də Azərbaycandan olan nümayəndələr iştirak etdilər. Orada çıxışlar edildi, fikirlər bildirildi. Ermənilərdən “Uşaq” qəzetinin redaktoru Kalantar o qurultayda sərt çıxış edərək, Dağlıq Qarabağın iki yerə bölünməsini, bir hissəsinin Dağlıq, digərinin isə Aran Qarabağ olmasını tələb etdi. Bu tələbdə Dağlıq Qarabağda ermənilərin, Aran Qarabağda isə azərbaycanlıların yaşamalı olduğu bildirilirdi. “Dağlıq Qarabağ” sözü ilk dəfə orada səsləndirilib”.\nOdur ki, erməni redaktorun Qarabağın bölünməsi məqsədilə 115 il əvvəl işlətdiyi bir ifadə gec də olsa, tarixin yaddaşından silinməlidir.\nBu gün münaqişənin həll olunmadığını deyən və ya “Dağlıq Qarabağ münaqişəsi” ifadəsini işlədən ABŞ Dövlət Departamenti və Fransanın səfiri regionu yeni təhlükələrə sürükləməyə cəhd edirlər. Ermənistanın hələ də alət kimi istifadə edilməsi işğalçı ölkədə revanşizmin dəstəklənməsindən və Qarabağda olan erməniləri aqressiv separatizmə yönəltməkdən başqa bir şey deyil.\nErmənistan imzalanan birgə Bəyanatın şərtlərini bu günə qədər yerinə yetirməyib. Lacın dəhlizinin 8 ay əvvəl açılmasına baxmayaraq, Zəngəzur dəhlizi hələ də açılmayıb, erməni silahlıları Qarabağdan geri çəkilməyiblər. Bu az imiş kimi, həm sərhəddə, həm də Qarabağda atəşkəsi mütəmadi pozurlar. Bütün bunlar Ermənistanın sülh sazişindən imtina etməsi deməkdir. Əgər müharibədə məğlubiyyətini imzası ilə təsdiqləyən Ermənistan bu gün hələ də Azərbaycanın ərazi bütövlüyünü tanımaqdan imtina edirsə, o zaman Azərbaycan nəyə görə Ermənistanın ərazi bütövlüyünü tanımalıdır?\nİndi “Ermənistan” adlanan ölkənin tarixən Azərbaycana məxsus olan Zəngəzur, Göyçə və İrəvan torpaqlarında yaradılması kimsəyə sirr deyil. Əgər Ermənistan bu gün Azərbaycanın ərazilərini tanımırsa, deməli, Azərbaycan da tarixi, hüquqi və siyasi baxımdan ədaləti bərpa etmək üçün fundamental əsaslara malikdir.\nBaşqa sözlə desək, əzilmiş, alçaldılmış və yarıçılpaq vəziyyətdə olan ordu qalıqlarına malik Ermənistanın sülh sazişini imzalamaqdan imtina etməsinin işğalçı ölkə üçün ağır fəsadlara səbəb olacağı şübhəsizdir. Ermənistan rəhbərliyi sülh sazişi məsələsində işğalçı ölkədən alət kimi istifadə edənlərin, Vətən Müharibəsi zamanı həlak olan erməni hərbçiləri kənardan saymaqla kifayətlənənlərin altı boş vədlərinə inanmaq əvəzinə, Azərbaycan-Türkiyə əlaqələrinin səviyyəsinə ciddi diqqət yetirməlidir. Ermənistan nəzərə almalıdır ki, imzalanan “Şuşa Bəyannaməsi” və iki qardaş ölkə arasında müttəfiqlik münasibətləri işğalçı ölkə üçün region dövlətlərilə normal münasibət qurmağdan başqa çıxış yolu qoymur.\nSon günlərdə Azərbaycan-Ermənistan dövlət sərhədində baş verən hadisələr, həmçinin Qarabağda atəş səslərinin eşidilməsi Ermənistanın qəsdən vəziyyəti gərginləşdirmək üçün atdığı ilk addımlar deyil. Avropa İttifaqı Komissiyasının prezidenti Şarl Mişelin regiona səfəri öncəsi Ermənistan vəziyyəti gərginləşdirməklə Azərbaycanı cavab addımlarına təhrik etməyə və daha sonra bu gərginlikdən öz maraqlarına uyğun istifadə etməyə çalışır. Lakin İrəvan eyni təxribatlara 2020-ci ilin dekabrda əl atmışdı və Azərbaycanın həyata keçirdiyi anti-terror əməliyyatının nəticələri ermənilər üçün sarşıdıcı olmuşdu.\nErmənistanın təxribatları eyni zamanda, Rusiya sülhməramlılarının fəaliyyətlərini şübhə altına almağa istiqamətlənib. Ermənistan bu təxribatlarla Rusiya sülhməramlılarının missiyasının uğursuz olduğunu göstərməyə çalışır.\nİstənilən halda hazırkı gərginliyi yaradan Ermənistan hakimiyyətinin məqsədləri regionda sülhün və sabitliyin bərpasını zərbə altında qoyur. Müharibə zamanı dabanından qığılcım çıxanlar umutmalı deyillər ki, Qarabağa aid istənilən müzakirə yalnız Azərbaycanın ərazi bötövlüyü çərçivəsində, Azərbaycan Konstitusiyası və qanunları əsasında mümkündür. Qalan bütün versiyalar sadəcə boş illüziyadır. Buna şübhəsi olanlar başlarını qaldırıb, gözlərini açlb Qarabağ və Şərqi Zəngəzur ərazisində dalğalanan Azərbaycan Bayrağına baxsınlar.\nƏdalət Verdiyev , hərbi ekspert


Buffon: "Milliyə qayıtmağım Astorinin ölümü ilə bağlıdır” » Sportnet.az\nBuffon: "Milliyə qayıtmağım Astorinin ölümü ilə bağlıdır”\nTarix: 19-03-2018, 14:44 Bölmə: Futbol / Dünya futbolu / Göy\n"Yuventus" klubunun qapıçısı Canluici Buffon futbol üzrə İtaliya millisinə qayıtmasının səbəbini açıqlayıb.\nSportnet.az-ın "calciomercato.com"a istinadən verdiyi məlumata görə, 40 yaşlı qolkiper yığma karyerasını bərpa etməsinin səbəblərindən birinin bir müddət əvvəl dünyasını dəyişən "Fiorentina”nın kapitanı Davide Astori ilə bağlı olduğunu söyləyib.\n"Böyük məsuliyyət hissinə sahib insanam. Bu, milli komandada varlığımı izah etmək üçün kifayətdir. Hər zaman yığmada birləşdirici element olmuşam və rolumun eynilə qalmasını istəyirəm. Milliyə qayıtmağımın və dəvəti müsbət qarşılamağımın səbəblərindən biri də Davide Astorinin ölümüdür”, - deyə Buffon bildirib.


13/10/2019\t10 yaş daha gənç görünəcəksiniz – Maska üçün şərhlər bağlıdır\nSizlərə təqdim edəcəyimiz bu maskanı mütamadi istifadə etsəniz 10 yaş daha gənç görünəcəksiniz. İstixeber.info bildirir ki, bunu Türkiyədəki mütəxəssislər deyib. Həmin maskanın tərkibini təqdim edirik: 1 yemək qaşığı bal, 3 yemək qaşığı düyü və 1 yemək qaşığı süd. Hazırlanması: Bir qaba 1 stəkan su qoyun və 3 yemək qaşığı düyünü həmin qaba tökün. Sonra suyun qaynamasını gözləyin. Qaynadıqdan sonra atəşi söndürün ...\n13/10/2019\tİcbari tibbi sığortanın xidmətlər zərfinin hazırlanması üzrə işlər yekunlaşır üçün şərhlər bağlıdır\nÖlkədə İTS-nin tətbiqini təmin edəcək vacib tədbirlərdən biri də əhalinin sistem çərçivəsində yararlana biləcəyi xidmətlərin toplusunun (xidmətlər zərfi) hazırlanmasıdır. Sözügedən zərfin hazırlanması, habelə tibbi xidmətlərin tariflərinin müəyyənləşdirilməsi üzərində işlər artıq yekunlaşmaq üzrədir”. İstixeber.info xəbər verir ki, bu barədə İcbari Tibbi Sığorta üzrə Dövlət Agentliyindən apa-nın sorğusuna cavab olaraq bildirilib. Məlumatda qeyd edilib ki, xidmətlər zərfinə daxil olan tibbi xidmətlərin adları, ...\n12/10/2019\tDaha bir baş həkim vəzifəsindən AZAD EDİLDİ – FOTO üçün şərhlər bağlıdır\nBərdə Rayon Mərkəzi Xəstəxanasının baş həkimi Mustafayeva Rəna Rəşid qızı vəzifəsindən azad edilib. İstixeber.info-nun məlumatına görə, bu barədə Səhiyyə naziri Oqtay Şirəliyev sərəncam imzalayıb. Sərəncama əsasən, Bərdə Rayon Mərkəzi Xəstəxanasının baş həkimi Rəna Mustafayeva tutduğu vəzifədən azad edilib. Hələlik onun yerinə təyinat yoxdur. İstixeber.info\n10/10/2019\tAzərbaycan Tibb Universitetində ən son nəsil robotlar təqdim olundu – FOTOLAR üçün şərhlər bağlıdır\nTələbələr robotu xəstələndirib – sağalda biləcəklər İstixeber.info xəbər verir ki, bu gün Azərbaycan Tibb Universitetində ölkəmizdə ilk dəfə olaraq robot mulyajları –” ADAM X HPS” robot simulyatoru və SMART MOM avtomatik doğuş simulyatorlarının təqdimatı keçirilib. Mərasimin əvvəlində çıxış edən ATU rektoru professor Gəray Gəraybəyli bildirib ki, ölkədə dövlət səviyyəsində aparılan hərtərəfli islahatların kursuna uyğun olaraq Tibb Universitetində də islahatlar aparılır: ...\n10/10/2019\tAsan yuxuya getməyin 7 qaydası üçün şərhlər bağlıdır\nKeyfiyyətli yuxu müxtəlif həyat fəaliyyətlərini gerçəkləşdirmək, bütün orqanların sağlam işləməsi üçün önəmlidir. Bəs, asan yuxuya getmək üçün nə etmək lazımdır? İstixeber.info axşam.az-a istinadən asan və tez yuxuya getməyin 7 qaydasını təqdim edir: 1. Eyni saatda yatıb, eyni saatda qalxmağı davamlı hala gətirmək lazımdır. Həftəsonu çox yatmaq istəsəniz, pozduğunuz yuxu rejimi yeni həftədə əks reaksiyalar verəcək. 2. Axşamlar ağır yeməklər yeməməli, ...\n09/10/2019\tOqtay Şirəliyev qrip və kəskin respirator xəstəliklərə qarşı profilaktik tədbirlərin gücləndirilməsi barədə Əmr imzalayıb üçün şərhlər bağlıdır\nSəhiyyə naziri Oqtay Şirəliyev “2019-2020-ci ilin payız-qış mövsümündə Respublikada qrip və kəskin respirator xəstəliklərə qarşı profilaktik tədbirlərin gücləndirilməsi barədə” Əmr imzalayıb. Səhiyyə Nazirliyi Mətbuat Xidmətindən İstixeber.info-ya verilən məlumata görə, sənəddə 2019-2020-ci ilin payız-qış mövsümünün başlanması ilə əlaqədar əhali arasında qrip və kəskin respirator virus infeksiyalarına qarşı profilaktik və əksepidemik tədbirlərin, həmçinin infeksiya üzərində epidemioloji monitorinqin gücləndirilməsi məqsədi ilə Azərbaycan Respublikası ...\n03/10/2019\t“Ürəyindən əməliyyat olunan əməkdar artistin vəziyyəti qənaətbəxşdir” – Rəşad Mahmudov üçün şərhlər bağlıdır\nDünən ürəyindən əməliyyat olunan əməkdar artist Kazım Abdullayevin vəziyyəti qənaətbəxşdir. İstixeber.info-nun məlumatına görə, bu sözləri APA-ya aktyoru əməliyyat edən kardiocərrah, Mərkəzi Gömrük Hospitalının Elmi Təcrübi və Tədris Mərkəzinin rəhbəri, tibb elmləri doktoru Rəşad Mahmudov deyib. Onun sözlərinə görə, Kazım Abdullayev Mərkəzi Gömrük Hospitalına ayağında birdən-birə soyumaqla əmələ gələn problemlə bağlı müraciət edib. İlkin müayinələr nəticəsində ayaq damarlarının tutulduğu, daha əvvəl ...\n03/10/2019\tSpirtli içkidən sonra baş ağrısı, ürək bulanma olarsa – BUNLARI EDİN üçün şərhlər bağlıdır\nSpirtli içki qəbul etdikdən sonra səhər oyandığınızda dözülməz baş ağrısı, mədə bulanması və yorğunluq xoşagəlməz hallar baş verərsə bunları etməyiniz tövsiyyə olunur. İstixeber.info medicina.az-a istinadən ilkin yardım metodlarını təqdim edir: 1. Qazlı su və ayranı qarışdırın Spirtli içki qəbul etdikdən sonra səhər oyandıqda baş fırlanması və halsızlıq hissini azaltmaq üçün ayran və qazlı suyu qarışdırıb için. Qazlı su və ayran eyni ...\n03/10/2019\tPayızda hər gün nar yeməyin 10 faydası – İnsulini əvəz edir üçün şərhlər bağlıdır\nFəsil dəyişib və yay fəslinin meyvələri artıq öz yerini payız meyvələrinə verir. Bu meyvələrin içində isə ən faydalısı Tövratda və Quranda adı çəkilən, cənnət meyvəsi olduğu bildirilən nardır.Bu meyvənin demək olar ki, hər dənəsi insan sağlamlığı üçün böyük əhəmiyyət kəsb edir. Bəs payız mövsümündə ağız dadıyla yediyimiz narın faydaları haqqında nə qədər məlumatınız var? İstixeber.info medicina.az-a istinadən onun orqanizm üçün 10 ...\n29/09/2019\tAlimlər solaxaylığın səbəblərini açıqlayıblar üçün şərhlər bağlıdır\nMaks Plank Psixolinqvistika İnstitutunun alimləri insanın solaxay olmasına səbəb olan yeni faktlar aşkarlayıblar. Alimlərin apardıqları araşdırmaların nəticələri Nature jurnalında dərc olunub. İstixeber.info saglamolun.com-a istinadən bildirir ki, 500 min insan üzərində aparılmış araşdırmalar onu deməyə əsas verib ki, solaxaylıq hələ ana bətnində başlayır. Halbuki bu günə qədər uşaqların 2-3 yaşında solaxay olduğu düşünülürdü. Ultrasəs görüntülərində körpənin ana bətnində solaxay hərəkət etdiyi ...


Hər qız toy gününündə mükəmməl görünmək istəyir.\nToyun ən önəmli məqamlarından biri, daha doğrusu birincisi gəlinlik seçimidir. Hamının arzuladığı bu geyimlə siz şad gününüzün ən gözəlinə, heyranedicisinə asanlıqla çevrilə bilərsiniz.\n2013-cu ilin ən iddialı gəlinlik modellərini təqdim edirik.\nDünyanın ən aparıcı dizaynerləri yeni kolleksiyalarında gəlinlik modellərinin ən gözəl nümunələrini yaradıblar. İlin dəbinə uyğun olaraq qabarıq paltarlardan nisbətən yan keçilib. Daha çox nisbətən düz kəsimə malik olan paltarlar üstünlük təşkil edəcək.\nBu il 1920-ci illərin modellərini əks etdirən, mübaliğəsiz gəlinliklər ön planda olacaq. Bu paltarlarla siz əsl kino ulduzlarına xatırladacaqsız.\nGözəllik detallarda gizlənir. Güpür istənilən geyimə şarm qatmaq qabiliyyətinə malikdir. Bu parçanın gəlinlikdə istifadəsi isə görünümünüzə bir az da sehr qatacaq. Bu il gəlinliklərdə fransız güpürü bol-bol yer alıb.\nSadəlik və zərafətin ən gözəl sintezi bu modellərdə cəmləşib.\n1950-ci illərin dəbi olan uzun qol geri qayıdır. Xüsusilə geyimin qolları tüldən və ya güpürdən ola bilər.\nKlassik bir model olan tək çiyinli paltarların dəbi heç vaxt bitməyəcək. Bu il bu kəsimə gəlinliklərdə də bol-bol rast gələ biləcəyik.\nGəlinlik deyəndə adətən insanların ağlında uzun, qabarıq ətəkli ağ geyimlər canlanır. Amma dünya modelyerləri kolleksiyalarında bu il həm qısa, həm də önü qısa, arxası uzun gəlinliklərə də yer veriblər.\n| Müəllif - F_LiMa, Baxılıb - 11421, Rəy sayı - 15 , Tarix: 10-05-2013, 15:35 |\n_Ayka_, Prenses, Melisa Və 6 Başqa Bunu Bəyənir.\ndantelli gelinliklere bayılıyorum..)\nGözəllik detallarda gizlənir. Güpür istənilən geyimə şarm qatmaq qabiliyyətinə malikdir. Bu parçanın gəlinlikdə istifadəsi isə görünümünüzə bir az da sehr qatacaq. Bu il gəlinliklərdə fransız güpürü bol-bol yer alıb. http://azad.az/templates/Azad_Az/bbcodes/b.gif\nEncox sevdiyim gelinlik stili ve xeber tam menlik idi cunki Allah qoysa gelen ay menim toyumdur subaylara qismet ne qeder cox bele xeberler yerlesdirseniz bir o qeder yaxsidir tapmaq istediyim bir nov 3.sekildeki kimi gelinlikdir Allah qoysa axtardigimi taparam,Amin!!!\n11 may 2013 01:17\nayyyyyyyyy hamisi gozeldi yaaaaaaaaaaa\nBUNLAR MENLİK DEYİL...\nALLAH HER BİR QİZA QİSMET ETSİN...BEYAZ GELİNLİK..\nGelinlik dedigin bir kere sut beyazi olur.Dogru wurdada var sut beyazi olanlar ama wurda goruntu kirliliyi var\nMen gupurlu yada tul gelinlikleri xosluyuram burdakilari xoshlamadim,cox sadediler. Gelinlik goze carpan olmalidi mence.\nmenim gelinliyim A format formasinda idi arxasi da uzun subayıara qismet\nHec birin beyenmedim.....\nF_LiMa-Senin reyda paylastiqin Gelinlikler......;)\nTam menim arzuladiqim Modellerdi....\nNçç Bəyənmədim...Mənim sevdiyim gəlinliklər isə Baxxx Belədir gəlinlik dediyin dantel olar...\nhamısı çoox gözəldir...\nƏn cox güpur və yunan tərzini çoox sevirəmmm...\ncoooooooooooooox beyendim allah hamiya Qismet etsin\nxebere gore cox sagol ama xoshuma gelen olmadi nenemin xalatina oxhuyur hamisi\nBu gelinlikler zovqumce deyil...[center][/center]


AK - 1/4 final. “Xəzər Lənkəran” Quzanlıda qol vurdu, amma yenə uduzdu | Xəzər Lənkəran\nAK - 1/4 final. “Xəzər Lənkəran” Quzanlıda qol vurdu, amma yenə uduzdu\nAzərbaycan Kuboku uğrunda turnirin 1/4 final mərhələsinin ilk oyununda “Xəzər Lənkəran” çətin Quzanlı səfərində məğlub olsa da, mərhələ adlamaq şansını qoruyub. Komandamız minimum vəzifənin öhdəsindən gələrək səfərdə vacib qola imza atıb.\nAğdamın Quzanlı qəsəbəsində keçirilən matç zədəli Kamran Ağayevlə Denis Kalinkovun yoxluğuna baxmayaraq “ağ-yaşıllar” üçün əla başladı. Futbolçularımız sanki öz meydanında oynayırmış kimi dərhal irəli atılıb xoşbəxtliyi rəqib qapısı önündə axtarırdı. Artıq 19-cu dəqiqədə rəqibin cərimə meydançasının küncündə topa yiyələnən Emeka Opara reaktiv zərbəylə uzaq küncü nişan aldı. Nigeriyalının zərbəsi Azərbaycan millisində qapıçımız Kamran əvəzedicisi olan Fərhad Vəliyev üçün qarşısıalınmaz oldu. Beləcə, bu stadionda keçirdiyi üçüncü oyunda ilk dəfə qola sevinən “Xəzər Lənkəran” kubok qarşılaşmalarında böyük önəm kəsb edən səfər qolu saəyəsində həm hesabda irəli çıxdı, həm də əlavə psixoloji üstünlük qazandı. Bu dəqiqələrdə vəziyyətdən yararlanıb hücumların kəsərini daha da artırmaq lazım olsa da, futbolçularımızın fəallığı azaldı. Daha ehtiyatlı oynayan “ağ-yaşıllar” güclü küləyin “lehimizə” əsməsindən yararlanmayaraq “Qarabağ”a fasiləyə minimal məğlubiyyətlə yollanmağa imkan verdilər. Bu vaxt heç kimin ağlına belə gəlmirdi ki, fasilədən sonra ağdamlıların “küləklə dostluğ”u qonaqların kefinə əməlli-başlı soğan doğrayacaq.\nBütün gücüylə irəli atılan meydan sahibləri tezliklə tablodakı rəqəmləri eyniləşdirdilər. Hücuma qoşulamağı sevən Rəşad Sadıqov qapımızdan təxminən 35 metrlik məsafədə qazandığı cərimə zərbəsini fantastik şəkildə tamamladı. Dmitriy Kramarenkoya küləyin axınına düşərək qısa olmayan məsafəni bir göz qırpımında qət edən topun uzaq doqquzluğa daxil olmasını seyr etmək qaldı. “Qarabağ” ilk yarıda fərqləndikdən sonra sakitləşən futbolçularımızdan nümunə götürməyi düşünmədiyindən qapımız qarşısında təhlükəli vəziyyətlər bir-birini əvəz edirdi. Bu dəqiqələrdə “Xəzər Lənkəran”lı futbolçuların meydanda nə ilə məşğul olmaları aydın deyildi. İkinci 45 dəqiqə ərzində oyunçularımızın gücü yalnız iki künc zərbəsi qazanmağa kifayət etdi. Emeka isə ümumiyyətlə topa həsrət qalmışdı; yarımmüdafiəçilərimiz küləyin öhdəsindən gələ bilmədilər.\nÜmid yalnız heç-heçəyə idi. Hər şey buna doğru gedirdi. Əvvəlcə rəqibin danılmaz lideri Rsadıqovun zərbəsi qapımızdan aralı keçdi. Az sonra müdafiəçilərimizin səhvindən yararlanaraq cərimə meydançasında Dimayla üzbəüz qalan Georgi Adamiya əla fürsəti qaçırmaqla “Qarabağ”ın formasında debütünü mühüm qolla yumaq şansını əldən verdi. Hakimin əlavə etdiyi üç dəqiqə də başa çatmaq üzrə idi ki, fasilədə Ramazan Abbasovu əvəzləyən Nizami Hacıyevin lüzumsuz folu sayəsində ağdamlılar daha bir cərimə zərbəsi imkanı qazandılar. Və yenə Rəşad... Onun düz qapımız qarşısına göndərdiyi top küləyin təsirindən anlaşılmaz trayektoriya şızaraq Elvin Beçirinin səhviylə nəticələndi. Topu uzaqlaşdıra bilməyən albaniyalı mərkəz müdafiəçimiz həmyerlisi və həmkarı Admir Teliyə inanılmaz hədiyyə etdi. Qışda Georgi Adamiyanın transferinədək “Qarabağ”ın yeganə legioneri statusunu daşıyan Admir son saniyələrdə qələbə topunu vurmaqla cavab oyunundan öncə komandasını daha əlverişli vəziyyətə gətirdi.\nBeləliklə, “Xəzər Lənkəran” bu dəfə Quzanlıda qola sevinsə də, bu arenanı ardıcıl üçüncü dəfə başaşağı tərk etməli oldu. Ən acınacaqlısı isə odur ki, futbolçularımız yenə son dəqiqələrdə sərfəli hesabı qoruya bilmədilər. Lakin cari mövsüm hələlik bizim üçün uğursuz davam edən (1 heç-heçə və 2 məğlubiyyət) “Xəzər Lənkəran” – “Qarabağ” qarşıdurmasının apogeyi irəlidədi. Cəmi səkkiz gün sonra Lənkəranda kubokun cavab görüşündə üz-üzə gələcək rəqibləri Premyer liqanın final mərhələsində də iki vacib duel gözləyir.


01:38 28 Oktyabr 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Ankaranın Atakule qülləsi yenidən Azərbaycan bayrağının rənglərinə boyanıb\nTürkiyənin paytaxtı Ankaranın rəmzi sayılan Atakule qülləsi Azərbaycanın dövlət bayrağının rənglərilə işıqlandırılıb. İşıqlandırma prosesində Azərbaycan və Türkiyə bayraqları birgə təsvir olunub.\nAZƏRTAC xəbər verir ki, Atakule üstündəki işıq-şou Ermənistan silahlı qüvvələrinin hücumlarının qarşısının alınmasında Azərbaycana dəstək və həmrəylik nümayişi məqsədilə təşkil olunub.\nAtakule qülləsinin zirvəsində ümummilli lider Heydər Əliyevin "bir millət, iki dövlət” ifadəsi, onun ardınca isə "Can Azərbaycan!” şüarı üç rəngli bayrağımızın rəngləri fonunda hərəkətdədir.\nİşıq-şou yerli kütləvi informasiya vasitələri tərəfindən geniş işıqlandırılıb.\nAzərbaycan döyüş meydanında Ermənistanı diz çökdürür08:43 29.09.2020\nErmənistan yeni humanitar atəşkəsi elə ilk dəqiqələrindən pozdu08:43 29.09.2020\nErmənistanın uşaqlara qarşı müharibəsi davam edir08:43 29.09.2020\nPandemiya və müharibə Ermənistanın iflasını sürətləndirir08:43 29.09.2020\nHəmkarlar İttifaqları Böyük Qayıdışa hazırlaşır08:43 29.09.2020\nHaqq uğrunda savaş müqəddəsdir08:43 29.09.2020


Boş-boş videolar çəkməsinə baxmayaraq minlərlə təqibçisi olan Azərbaycanlı youtuber.Keçən həftə 2 videosu birdən trendə girmişdi.Tanımadığı adamları təhqir edib pul qazanmaqla məşğuldu.Tənqid etdiyi adamları məndə bəyənmirəm, amma özüdə keyfiyyətdi bir iş görmür onsuz.\nəsası 1501-ci ildə şah ısmayıl xətayi tərəfindən təbrizdə qoyulub. şah ismayıl tərəfdarlarə özlərini qızılbaş adlandırıdılar, onlar ordunun əasını təşkil edirdilər, türk dilli tayfalar çoxluq teşkil edirdi. paytaxtları təbriz, qəzvin, isfahan olub. şah ismayılın dövründə dövlət dili azərbaycan tükrçəsi olub, şah abbasın vaxtından dövlət farslaşdırılıb. tarixçilərin səfəvilərin mənşəyi haqqda fikir ayrılıqları var. bir çox tarixçi razılaşır kı, dövlət qurulduğu zaman sülalədə türkcə danışırdılar. bəzi tarixçilər sülalənin fars əsilli olub, ancaq sonradan türkləşdiyini iddia edir. bəzi tarixçilər isə sülalənin sırf türk dilli olduğunu deyir.\nİkinci dünya müharibəsi baslamamışdan öncə böyük muharibə ya da sadəcə dünya müharibəsi deyə tarixi sənədlərdə adı keçən müharibə. bir tərəfdə antanta ölkələri digər tərəfdə almaniya və ittifaq ölkələri,dünyanı yenidən bölüşdürmək ugrunda amansız müharibə toplam 10milyon ölü 20milyona yaxın yaralı ve 8milyon itkin muharibə iştirakçısı qeydə alınmışdır. İtaliyanın almaniyadan üz döndərməsi ilə ittifaqı tərk etməsi ilə yaddaşlarda qalan müharibə idi. Müharibə başlanmasına bəhanə lazım idi.avstriya-macarıstan taxt-tacının hersoqu frans ferdinandın 28 iyun 1914cü ildə terrorçusu qavrilo tərəfindən sarayevoda qətlə yetirilməsi dünya müharibəsinin başlanması üçün bəhanə oldu. avstriya-macarıstan serbiyaya müharibə elan etməsiylə rəsmən başlayan müharibə. antanta ölkələrinin qalib gəldiyi müharibə.\nbildiyimiz klassik newton fizikasının böyük miqyasda cisimlər üçün keçərli olduğunu, atom və atomaltı maddələrin davranışlarının newton fizikası ilə açıqlana bilmədiyinə görə ehtiyac duyulan fizika bölməsi. cüt yarıq təcrübəsi və schrodinger pişiyi təcrübəsi ilə sıx sıx adı çəkilir. anlamaq çox çətindir bu bölməni. feynman "kvant fizikasını anladım deyənlər böyük ehtimalla anlamamışdır" kimi bir sözü var. məsələn otaqda bir stol düşünək. əslində o stol həm vardır həm yox yəni elektronlar bütün mövqelerdə olurlar bu da çoxlu gerçəklik anlayışını meydana gətirir. stolun otaqda olub olmadığını müşahidə etmədən bilməyimiz mümkün ola bilərmi? müşahidə etdiyimiz anda artıq olduğu gerçəkliyini yaradırıq.\nhard rockda milletin queen dinlediyi yerde yan stoldaki qaqasin dostuna "qaqam yelledir eeee" demesi.\nçində hər gün minlərlə pasient yaradan xəstəlik. məlum məsələ, xəstəlik 14 gün simptom vermir, bəzənsə heç simptom olmur. amma infeksiyanı sağlam insanlara keçirir. buna görə də xəstələnmiş insan sayı hər gün artır. əlamətsiz olduğu vaxtlarda da keçici olur deyə ağırlaşana qədər yayılma halları çoxdu. uzun sözün qısası bu gedişlə çini məhv edə biləcək bir xəstəlikdi. hansı ki pasiyentlərin sayı bu gedişlə artmaqda davam etsə bu çinə qarşı kənar dövlətlərin çox istəyəcəyi müharibə şansını yaradır. belə olduğu halda da biolojik silah fərziyyəsinin real olma ehtimalı artır, amma əmin ola bilmərik. çini son iki gündə pasientləri əvvəlki həftələrlə nisbətdə çox sürətlə artan yaponiya izləyir. ümumi siyahıya baxdıqda plagur inc. oyunu yadıma düşür. ümumiyyətlə belə böyükçaplı şeylər görəndə təsadüf olduğuna inam azalır. hansı ki bəzi şeylərin kinolar, oyunlar falan vasitəsiylə illər əvvəl publikaya nümayiş olunması məsələsi var. kobenin, trunpın simpsonlarla əlaqəsini misal çəksək yerinə düşər.\ntutorlarina azerbaycanca oyretdiyim online məcra.\nen güclü cms sistemine sahib blog saytı. gücün sirri ise seolar üçün olan üstün seviyyesidir. neinki blog hetta istediyiniz dizaynda saytda aça bileceyiniz bu işin ustası olan sayt.\nDünyanın ən boş imperiyası.\nMövcud olduğu dövr ərzində İslam aləmi üçün sadəcə problem mənbəyi olub.Şirvanşahlar, Şeybanilər kimi dövlətlərin sünni təbəəsinə divan tutublar.Səfəvilərin məqsədyönlü şiələşdirmə siyasəti nəticəsində yaxın şərqdə məzhəbi və etnik tarazlıq pozulmuş, o dövrdən qalan problemlər bu gündə öz həllini tapmamışdır.


74 yaşlı tribuna\n2019-cu ilin 24-30 sentyabr tarixlərində Nyu-Yorkda BMT Baş Assambleyasının 74-cü sessiyası baş tutdu. Əvvəlcədən elan olunduğuna görə BMT Baş Asambleyasının 74-cü sessiyasında 196 nümayəndə heyətinin iştirakı nəzərdə tutulurdu. Bu nümayəndə heyətlərinə başçılıq edənlərdən 91 nəfəri ölkə başçısı, 6 nəfəri vitse-prezident, 45 nəfəri baş nazir, 5 nəfər vitse-premyer, 44 nəfəri xarici işlər naziri idi. Daha 5 nümayəndə heyəti müşahidəçi və digər statuslarda iştirak edirdi. Baş Assambleyanın bu sessiyasına 193 dövlətdən 100-dən artığının ölkə rəhbəri qatılmayıb.\nMüstəqil Dövlətlər Birliyi ölkələrinin əksrəyyətinin də rəhbərləri Baş Assambleyaya xarici işlər nazirinin rəhbərlik etdiyi nümayəndə heyətlərini göndərib. MDB, Ukrayna və Gürcüstandan olan ölkə rəhbərləri yeni seçilmiş şəxslər idi: Ukraynadan cənab Zelinski, Qazaxıstandan cənab Tokayev, Gürcüstandan xanım Zurabaşvili və Ermənistandan Paşinyan.\nƏlbəttə, bu dövlətlərdən olan rəhbərlər içərisində cənab Tokayev BMT tribunasından ilk dəfə istifadə edən şəxs deyil. O, təcrübəli diplomat və BMT Baş katibinin müavini və BMT-nin Cenevrə bölməsinin baş direktoru olmuş şəxsdir.\nRusiya Federasiyasının Prezidenti sessiyada iştirak üçün Xarici İşlər naziri cənab Lavrovu nümayəndə heyətinin rəhbəri təyin etmişdi.\nAzərbaycan Respublikasının Prezidenti də Baş Assambleyanın sessiyasında iştirak üçün nümayəndə heyətinə rəhbərliyi cənab Məmmədyarova tapşırmışdı. Prezident İlham Əliyev BMT Baş Assambleyasının sessiyalarında dəfələrlə iştirak edib və möhtəşəm çıxışları ilə yadda qalıb. Lakin elə vaxtlar olub ki, Baş Assambleyada ölkəni təmsil etməyi Xarici İşlər nazirinə həvalə edib.\nBir çox dövlətlər BMT-nin Baş Asaambleyasında ümumiyyətlə səfir səviyyəsində iştirak edir. Kanada bu il Baş Assambleyaya xarici işlər nazirinin müavinlərindən birini göndərib. Adətən dövlət rəhbərləri Baş Assambleyanın sessiyalarında mühüm bəyanatlar vermək üçün və ya görüşlər üçün istifadə edirlər. Belə hallar olmadıqda bir qayda olaraq tədbirə nümayəndə heyəti göndərirlər.\nBMT Təhlükəsizlik Şurasının daimi üzvlərindən biri-Rusiya Federasiyasının Prezidenti cənab Putin BMT Baş Assambleyasının illik sessiyalarında 4 dəfə iştirak edib. 2000, 2003, 2005-ci ildə və sonuncu dəfə 10 illik fasilədən sonra 2015-ci ildə Baş Assambleyanın yubiley sessiyasına qatılıb. Sonrakı illərdə də Rusiya Federasiyasını xarici işlər naziri təmsil edib.\nÖtən il eyni vaxtda keçirlən 73-cü sessiyada da Azərbaycanı cənab Elmar Məmmədyarov təmsil etmişdi. Nazir bu il keçirilən 74-cü sessiyada "Yoxsulluğun aradan qaldırılması, keyfiyyətli təhsil, iqlim fəaliyyəti və inteqrasiya üçün çoxtərəfli səylərin təşviq edilməsi” mövzusunda çıxış edib.\nErmənistanın Baş Naziri Nikol Paşinyandan fərqli olaraq Azərbaycan xarici siyasət idarəsinin rəhbəri plenar sessiyanın mövzusuna uyğun danışıb və ölkədə həyata keçirilər sosial-iqtisadi islahatlardan, Azərbaycanın beynəlxalq humanitar layihələrdəki iştirakından bəhs edib. Məmmədyarov həmçinin Ermənistan-Azərbaycan-Dağlıq Qarabağ münaqişəsindən və Ermənistanın işğal siyasəti, bu siyasətdə baş verən son dəyişikliklərdən, Ermənistan rəhbərliyinin destruktiv mövqeyindən və münaqişənin sülh yolu ilə həllinə əngəl yaradan fəaliyyətindən bəhs edib.\nNazir çıxışında qeyd edib ki, “son iki ildə iki ölkə rəhbərləri arasında birbaşa təmaslar və xarici işlər nazirlərinin görüşlərinə baxmayaraq, Ermənistan rəhbərliyi tərəfindən həqiqi marağın olmaması münaqişənin nizamlanması prosesinə mane olur. Əksinə, Yerevan həm sözlə, həm də əməlləri ilə prosesi ləngidir və münaqişənin tezliklə sülh yolu ilə həlli səylərinə zərbə vurur. Ermənistan Baş naziri və Hökumət üzvlərinin bu yaxında səsləndirdikləri bəyanatları onların beynəlxalq hüquq və Təhlükəsizlik Şurasının müvafiq qətnamələrinə zidd olaraq, ilhaqçı siyasət yürütdüklərinə dair heç bir şübhəyə yer qoymur.\nSon zamanlar verdiyi açıqlamalarında, o cümlədən BMT Baş Assambleyasının Ümumi Müzakirələrində Ermənistanın Baş naziri Hökumətinin danışıqlardakı strategiyasını, yəni "müharibənin nəticələrini qorumaq" məqsədini açıq şəkildə bəyan etdi. Əslində, Ermənistan rəhbərliyinin niyyəti, qeyri-qanuni güc tətbiqi vasitəsilə və beynəlxalq səviyyədə tanınmış Azərbaycan ərazilərinin işğalı nəticəsində yaranan, insanlığa qarşı ağır cinayətlər, müharibə cinayətləri, soyqırımı aktları və işğal olunmuş ərazilərdə yaşayan bütün qeyri-ermənilərin tam etnik təmizlənməsi ilə müşayiət olunan qəbul edilməz status-kvo vəziyyətinin müdafiəsidir”.\nQısa arayış: BMT Baş Assambleyası BMT Nizamnaməsinə uyğun yaradılan və fəaliyyət göstərən BMT-nin 6 əsas orqanlarından biridir. Digər əsas orqanlar: Təhlükəsizlik Şurası, İqtisadi və Sosial Şura, Katiblik, Qəyyumluq Şurası və Beynəlxalq Ədalət Məhkəməsidir. Beynəlxalq Ədalət Məhkəməsi istisna olmaqla digər əsas orqanlar BMT-nin Nyu-York ofisində yerləşir. Beynəlxalq Ədalət Həhkəməsi Niderlandın Haaqa şəhərində yerləşir və fəaliyyət göstərir.


Kastrolarsız Kuba [Video]\n60 ildə ilk dəfə Kastrolar Kubaya liderlik etməyəcək. Bu, “Milli Assambleya”nın birinci vitse-prezidenti Migel Diaz-Keyneli prezident Raul Kastronun yerinə keçirilməsi barədə qərarından sonra baş verəcək. Bu, uzunmüddətli bir keçid olsa da, kommunistlərin idarə etdiyi bir ölkədə bunu etmək mümkün olub.\nPartizan hərəkatına başçılıq edən Fidel və Raul Kastrolar 1959-cu ildə ölkədəki diktator rejimini devirərək, hakimiyyətə gəlib və həmin vaxtdan bəri Kastro adı Kubanın sinoniminə çevrilıb.\n2016 ildə vəfat edən Fidel Kastro kommunizmi təbliğ etdiyi ölkəni 50 ilə yaxın idarə edib və yalnız 2008-ci ildə vəzifəsindən xəstə olduğu üçün gedib.\nQardaşının yerinə prezident vəzifəsinə keçən Raul ölkədə iqtisadi islahatlar edəcəyinə söz verib. Lakin 10 il bu vəzifədə çalışan Raul Kastro böyük dəyişikliklərə nail ola bilməyib.\nKastrolar arxasında Birləşmiş Ştatlara itaətsizlik irsi və uzun illərin zülmünü qoyub gedir. "Cuba Stady Grup" təşkilatından Endryu Otazo: “İnsan haqları irsi avtoritarizmin bir hissəsidir. Sənin bu adada söz azadlığın, mətbuat azadlığın, siyasi partiya qurmaq və ya vicdanla səsvermə hüququn yoxdur.”\nBelə bir sual doğur - Kastrolardan sonra hansısa dəyişiklik olacaq, yoxsa Raul Kastronun başçılı etdiyi “Kommunist Partiyası”nın siyasəti davam edəcək? “Keçid dövründə nələr baş verəcəyinin şahidi olacağıq. Lakin Kuba hökumətinin insan hüquqlarının genişləndirilməsi üçün böyük dəstək verdiyini görmürəm" deyə, Endryu Otazo bildirir.\nTramp administrasiyası sabiq prezident Barak Obamanın 2016-cı ildə bu ölkəyə səfəri ilə nəticələnən, Kuba ilə münasibətlərin düzəlməsi qərarını ləğv edib.\nYəni Vaşinqton bu ölkədə hansısa dəyişikliyin olacağına inanmır. Dövlət Departamentinin sözçüsü Heater Nauert: “Biz daha azad və daha demokratik Kuba istəyərdik. Biz orada baş verənləri izləyəcəyik, lakin o qədər də nikbin deyilik, çünki orada proseslər demokratik deyil.”\nKuba yeni liderlik ərəfəsinə qədəm qoyur, lakin yeni istiqamət alacağına ümid azdır.


Azərbaycan qazı bazara girdi, “Qazprom” öz-özünə qaz satmağa başladı\n13 Sentyabr 2019, 22:11\nTələbatın azalması nəticəsində qaz hablarında topdansatış qiyməti də aşağı düşüb, nəticədə "Qazprom”un gəlirlərində ciddi azalma müşahidə olunmaqdadır. Belə vəziyyədə "Qazprom”un köməyinə "sirli müştəri” gəlib-həmin müştəri şirkətdən 1 milyard kubmetr qaz alıb.\n"İnterfaks” bildirir ki, "Qazprom” öz statistikasına 1 milyard kubmetr qazın satışını daxil etsə də heç bir boru kəməri operatoru həmin qazın nəqlini qeydə almayıb. Qaz sahəsindəki mənbələrdən məlum olub ki, əslində alıcı "Qazprom”un törəməsi olan "Qazprombank”dır. Bankın səhmlərinin 35 faizinə birbaşa "Qazprom”a, 47 faizinə isə dolayısı ilə-"Qazfond” pensiya fondu vasitəsilə nəzarət edir.\nBəs bu sövdələşmənin, yəni "Qazprom”un faktiki öz-özünə qaz satmasının mənası nədir? Mənbələr deyirlər ki, şirkət bununla qaz ixracına dair aylıq qrafiki stabil saxlamağa çalışır.\nŞirkət ötən il də belə praktikaya əl atıb. "Qazprom” Avropaya 200 milyard kubmetr qaz satmağı planlaşdırsa da ilin sonuna qədər 196.8 milyard sata bilib. Nəticədə şirkət planı təmin etmək üçün 4.9 milyard kubmetr qazı öz törəmə şirkəti "Gazprom Marketing Trading” ə satıb.\nBu il də "Qazprom”un Avropadakı müştəriləri tələbi azaldıblar. Habelə "Qazprom” Türkiyə bazarında da geriləyib. TANAP qaz kəməri işə düşəndən sonra Türkiyə Rusiya qazının üçdə birindən imtina edib. Çünki TANAP-la nəql olunan Azərbaycan qazını almaq daha ucuz başa gəlir. İlin 6 ayı ərzində "Qazprom” Türkiyədə cəmi 8.1 milyard kubmetr qaz sata bilib. Ötən ilin həmin dövründə isə bu rəqəm 12.7 milyard kubmetr olmuşdu.


"Biz bundan sonra böyük və qürurlu xalq kimi yaşayacağıq"\nKoronavirus infeksiyasından 845 nəfər sağalıb, 322 yeni yoluxma faktı qeydə alınıb AZƏRBAYCANDA [..] - 17 Yanvar 16:20\nƏlahiddə Ümumqoşun Ordunun hərbi qulluqçuları “Qış təlimi-2021”də iştirak edəcək FOTOLAR [..] - 17 Yanvar 16:17\n3 Dekabr 2020 17:14 | 2 274\n"Son günlərdə Azərbaycan xalqı tarixinin ən yadda qalan və şanlı dönəmlərindən birini yaşayır. Beynəlxalq hüququn Azərbaycanın tərəfində olması, ordumuzun hərbi-texnoloji üstünlüyü, əsgərlərimizin qəhrəmanlığı, xalqımızın Ali Baş Komandana hədsiz sevgisi, böyük döyüş ruhu və s. faktorlar ölkəmizin ərazi bütövlüyünü tam təmin etməsini şərtləndirdi. Ali baş komandan, Prezident İlham Əliyevin rəhbərliyi ilə Azərbaycan ordusu vaxtilə nağıl kimi görünən həqiqətləri günbəgün bərqərar etdi, işğal olunmuş ərazilərdən didərgin düşmüş əhalinin uzun illərin həsrətinə son qoyuldu, Azərbaycanın siyasi qələbəsinin və Ermənistanın məğlubiyyətinin təsdiqi olan 10 noyabr üçtərəfli Bəyanatının imzalanması ilə tarixi torpaqlarımız öz gerçək sahiblərinə qaytarıldı". Bunu SİA-ya millət vəkili Anar Məmmədov deyib.\nMillət vəkilinin sözlərinə görə, indi əsas məsələ yenidən həmin torpaqlarda əvvəlki həyatı bərpa etməkdir: "Məlumdur ki, uzun müddət işğalda olan torpaqlarımızda bütün infrastruktur dağıdılıb, əksər kənd və şəhər tamamilə talan edilib. Lakin qısa bir zamanda tezliklə işğaldan azad edilən torpaqlarımızın zəngin resursları və iqtisadi potensialı Azərbaycanın iqtisadi gücünə güc qatacaq, ölkəmizin sosial-iqtisadi inkişafına mühüm töhfə verəcək. Çünki işğaldan azad olunan ərazilərin tarixi-mədəni dəyəri və zəngin iqtisadi potensialı ölkə iqtisadiyyatına inteqrasiyası ilə yaradılacaq yeni iqtisadi dəyərin Azərbaycan dövlətinin çəkdiyi və bundan sonra da tərəddüdsüz və xüsusi fiskal gərginlik yaşamadan çəkəcəyi bütün maliyyə xərclərini dəfələrlə üstələyəcəkdir. Bununla əlaqədar işğaldan azad olunan rayonlarımızın kənd təsərrüfatının inkişafı və bütövlükdə iqtisadiyyatının yenidən qurulması ilə bağlı ayrıca tədbirlər planı hazırlanacaq. Bütün infrastruktur yaradılacaq. Küçələr, parklar, xiyabanlar salınacaq. Bütün şəhərlərdə qələbə abidələri ucaldılacaq və həyat qayıdacaq. Xarici və yerli şəhərsalma mütəxxəsislərinin iştirakı ilə Qarabağda tamamilə modern bir şəhərsalma planı qurulacaq. Şəhər və kəndlərin infrastrukturu yeniləşəcək və ekoloji tarazlıq bərpa olunacaq. Bununla da yaşadığımız bölgəyə barışıq gətirən Azərbaycan dövləti regionun inkişafının təminatçısına çevriləcək.\nMəlumat üçün bildirim ki, artıq işğaldan azad edilən ərazilərin ilkin qiymətləndirilməsi ilə bağlı Prezident İlham Əliyev müvafiq göstəriş verib. Burada məqsəd ondan ibarətdir ki, həmin rayonlarda mövcud infrastruktur qiymətləndirilsin, işğal altında olduğu dövrdə dəyən zərər hesablansın və eyni zamanda, kənd təsərrüfatının inkişafı ilə bağlı istiqamətlər müəyyənləşdirilsin.\nArtıq müharibə arxada qaldı. Bizim ölkəmiz üçün yeni dövr başlayır. Yeni quruculuq dövrü, inkişaf dövrü, azad edilmiş ərazilərimizin bərpası dövrü. Əgər 1992-1993-cü illərdə xalqımız bütövlükdə “uduzmuş xalq” sindromunu yaşayırdısa, bu gün artıq xalqımız qalibdir və özünə, dövlətinə, ordusuna bütün varlığı ilə inanır. Qarabağa yenidən həyat qayıdır. Azərbaycan xalqı bu dövrdə də birlik, həmrəylik göstərəcək, güclü iradə göstərəcək. Azərbaycan xalqı yenə də birləşərək dağıdılmış bu şəhərləri, kəndləri bərpa etmək üçün əlindən gələni edəcəkdir. Biz bundan sonra böyük və qürurlu xalq kimi yaşayacağıq".


Xırdalan şəhərinin mərkəzində İcra Hakimiyyətinin yaxınlığında inşaa olunmuş Kristal Abşeron yaşayış kompleksində sahəsi 43.2 kvm olan 1 geniş otağa sahib mənzil satılır. Şirkət tərəfindən yüksək keyfiyyətli inşaat malları və avadanlıqları ilə təmir olunub . İlkin ödəniş 22 000 azn təşkil edir . 232 ay müddətində 345 azn ödəyərək mənzilə tam sahib ola bilərsiniz . Nəzərinizə çatdırım ki, KRİSTAL ABŞERON yaşayış kompleksi 2017-ci il sakinlərin zövqünə və rahat yaşayışına uyğun olan ən komfortlu , müasir avropa standartlarına cavab verən 1 nömrəli MTK olaraq ilin 1-cisi adına laiq görülmüşdür .Belə ki , kompleksin bütün binaları şirkət tərəfindən tam təmir olunduqdan sonra sakinlərə təhvil verilir . Binalar QAZ , KUPÇA , mərkəzi istilik sistemi , mərkəzləşdirilmiş generator və digər vacib amillər ilə təmin olunub . Su , işıq , qaz 24 saat işlək vəziyyətdədir . 2 lift ( yük – sərnişin ) , seyf qapı , nəzarət kameraları , mühafizə xidməti və s. daima xidmətinizdə olacaq . Avtomobiliniz üçün xüsusi park meydançasıda kompleksdəki imkanlarınıza daxildir . Mənzillərə bonus olaraq İnternet və Kabel TV şirkət tərəfindən quraşdırılır . Kompleks iaşə mərkəzləri , təhsil şöbələri , dayanacaqlar və digər lazımi obyektlər ilə əhatə olunub . Sözügedən mənzil 15 mərtəbəli binanın 10-cu mərtəbəsində yerləşir .


Ərindən bezib dama çıxan qadın: "Gözümü yumdum..." -\nTeleqraf.com-un xəbərinə görə, Dilqəm Umudov 2016-cı il tarixdən vətəndaş nikahı ilə birlikdə yaşadığı Leyla Umudovanı mütəmadi olaraq nalayiq ifadələrlə təhqir edib.\n“Aramızda narazıçılıq olmayıb”\nO, qeyd edib ki, 2016-cı il tarixdə Leyla ilə ailə həyatı qurub və sonuncu ilə birgə nikahdan 2017-ci il təvəllüdlü Kuzey adlı övladları dünyaya gəlib: “Leylanın ailəsi mənim ailəmlə əvvəllər qonşuluqda yaşayıb. Həmçinin Leylanın atası Rövşən atamla dostluq edib.\nHəmin mənzildə Leyla ilə münasibətlərimiz yaxşı olub, aramızda hər hansı söz-söhbət və ya narazılıq baş verməyib”.\nDilqəm Umudovun ifadəsinə görə, həmin mənzilin kirayə pulunu onun atası ödəyib, daha sonra qayınanası onların kirayədə yaşamalarına etiraz etdiyindən Badamdar qəsəbəsinə, valideynlərinin yaşadığı evə köçüblər: “Badamdarda da yaşayarkən Leyla ilə aramızda heç bir problem olmayıb. 2017-ci ilin aprel ayında atamın bizim üçün aldığı Binəqədi rayonu, S.S.Axundov küçəsindəki mənzilə köçdük.\nHəmin evə köçdükdən sonra Leyla ilə aramızda xırda ailə mübahisələri yaransa da, buna səbəb adətən Leylanın anasının ailədaxili münasibətimizə müdaxiləsi olub. Mübahisələr zamanı sakitliyimi qorumuşam, heç bir şəkildə münaqişə etməmişəm”.\n“20 gün ayrı yaşadıq”\nDilqəm Umudov qeyd edib ki, 2017-ci il tarixdə oğlu Kuzey dünyaya gəlib: “2018-ci ilin aprel-may aylarında Leyla ilə münasibətlərimiz pisləşib.\nLeyla evdəki qızılları məndən xəbərsiz götürərək özünə kürk alıb. Bu səbəbdən 2018-ci ilin iyun ayında Leyla ilə ayrı yaşamağa başladıq. Təxminən 20 gün Leyla ilə ayrı yaşadıq. Leyla birlikdə yaşadığımız mənzildə, mən isə ailəmlə Badamdar qəsəbəsində qaldım”.\n“Halı pisləşdiyi üçün xəstəxanaya apardım”\nDilqəm Umudov bildirib ki, 2018-ci ilin iyul ayında qayınanası və qayınatası Kuzeyi Qusar rayonuna aparıblar: “Leyla ilə əlaqə saxladım, oğlumu görmək istədiyimi dedim. Leyla ilə birlikdə qardaşıma məxsus “Suzuki” markalı avtomobillə Qusar rayonuna getdik.\nLeylanın halı pisləşdiyi üçün onu “Qusar” rayonunda yerləşən “OKİ” xəstəxanasına apardım”.\n“Leyla ilə bir müddət ayrı yaşadıq”\nTəqsirləndirilən şəxsin ifadəsinə görə, Leylanın döyülməsi ilə əlaqədar Qusar rayon polis şöbəsində araşdırma aparılıb: “Leyla şikayətçi olmadığı üçün cinayət işinin başlanması rədd edildi.\nLakin Leyla qardaşı ilə özbaşına avtomobil axtardığı üçün aramızda yenidən mübahisə yarandı. Bu barədə qaynatama da dedim”.\nDilqəm Umudovun ifadəsinə görə, 2018-ci ilin noyabr ayında Badamdar qəsəbəsi ərazisində yol- nəqliyyat hadisəsi törədib: “Bundan sonra bir müddət yenə Leyla ilə ayrı yaşadıq. 2019-cu ilin yanvar ayında qohumlarımızın təşəbbüsü ilə Leyla ilə barışdıq. Birlikdə Binəqədi rayonu, S.S.Axundov küçəsindəki mənzildə yaşamağa başladıq.\nBundan sonra Leyla ilə münasibətlərimiz normal olub, hər hansı ciddi mübahisə və ya münaqişələr olmayıb”.\n“Mənə qarğış etdi, söyüş söydü”\nDilqəm Umudovun sözlərinə görə, hadisə günü Leyla ilə evdə olublar: “Həmin gün atamgil Kuzeyi öz evlərinə aparmışdılar. Saat 17 radələrində atam mənə zəng edərək, binanın həyətində olduğunu, Kuzeyi gətirdiyini bildirdi. Həyətə düşərək uşağı götürdüm, yolda Kuzey yıxıldı.\nKuzeyi evə gətirdikdə Kuzey ağlamsındı. Leyla mənə qarğış etdi, söyüş söydü. Kuzeyi hamama apardı, hamamda olarkən də qarğış etməyə davam etdi. Ona dəfələrlə qarğış etməməsini bildirdim. Qarğışlara davam etdikdə qolundan tutaraq onu evdən çıxartdım, normal danışmaq istədim. Leyla isə atası evinə getmək istədiyini bildirdi, evdən çıxdı”.\n“Qızının intihar etmək məqsədilə dama çıxdığını dedi”\nDilqəm Umudov bildirib ki, Leylanın arxasınca çıxıb, lakin onu ətrafda görməyib: “Bir neçə dəqiqə sonra evə qalxdım. Leylanın telefonuna anasından zəng gəldi. Telefonu açdıqda o, qızının harada olması ilə maraqlandı. Leylanın atası evinə getdiyini dedim. O isə qızının intihar məqsədilə dama çıxdığını söylədi.\nBundan sonra Leylanı qucaqlayaraq evə gətirdim. Leyla evə girmək istəmədi, buna görə stul gətirdim. O da blokda gözləməyə başladı. Bir müddət sonra Leylanın qardaşı gələrək onu apardı”.\n“Məqsəd mənzili ələ keçirmək olub”\nTəqsirləndirilən şəxs bildirib ki, hadisə günü Leylaya heç bir şəkildə əl qaldırmayıb. Leylanın onun tərəfindən döyülməsi barədə ifadələrində göstərdikləri tamamilə uydurmadır, onun cinayət məsuliyyətinə cəlb olunması məqsədilə uydurulub: “Leyla birlikdə yaşadığımız mənzili ələ keçirmək məqsədilə bu cür plan qurub. Düşünüb ki, cinayət məsuliyyətinə cəlb olunsam, mənzili əldə edəcək. Bütün bunları Leyla mənim yol-nəqliyyat hadisəsi törətdikdən sonra valideynləri ilə birlikdə planlaşdırıb.\nHadisə günü yalnız Leyla ilə şifahi şəkildə mübahisə etmişəm, əsəbiləşdiyim üçün təhqir etmişəm. Bundan sonra Leyla atası evinə gedəcəyini bildirib, evdən çıxıb və yaşadıqları binanın damına çıxıb. Onun hansı şəraitdə xəsarət alması barədə məlumatın yoxdur”.\n“Mənə əl qaldırmayıb”\nCinayət işi üzrə zərərçəkmiş şəxs qismində ifadə verən Leyla Umudova əri Dilqəmin ailəsinin yaşadığı Badamdar qəsəbəsindəki evdə olduqları zaman aralarında münaqişələrin başlanmasından danışıb: “Həmin evdə Dilqəmin atası, anası və qardaşı Cahandar Umudovla birlikdə yaşamışıq.\nBununla bağlı Dilqəmlə mübahisələrimiz düşüb. Mübahisələr zamanı Dilqəm mənə əl qaldırmayıb, lakin çox nalayiq ifadələrlə təhqir edib”.\n“Qardaşı hadisənin şahidi olub”\nLeyla Umudovanın sözlərinə görə, 2016-cı ilin dekabr ayında Dilqəm atası Mehmandan borclu olduğu pulu istəyib: “Bu səbəbdən onlar arasında mübahisə olub. Dilqəm hirsini məndən çıxıb, təhqir edib, əl qaldırmasa da mənim və valideynlərimin ünvanına nalayiq ifadələr işlədib.\nAvtomobilə əyləşdikdən sonra yol boyu Dilqəm mənimlə mübahisə etdi. Maşında mənə əl qaldırdı, saçımdan tutaraq gicgah nahiyəmdən yumruqla vurdu. Zərbənin təsirindən başım avtomobilin şüşəsinə dəydi. Dilqəmin qardaşı baş verənlərə şahid olsa da, hadisəyə biganə qaldı”.\n“Qulağıma övladımın səsi gəldi”\n“Buna görə də yaşadığım binanın sonuncu mərtəbəsinə qalxdım və dama çıxdım. Damın kənarına hörülmüş məhəccərin üstünə çıxdım, dizi üstə həmin hissənin üzərində dayanaraq aşağı baxdım. Təxminən 1 dəqiqə dayandım, aşağıya doğru baxdım. Cəsarətimi toplayaraq gözümü yumdum. Özümü aşağı atmaq istəyərkən qəflətən kimsə məni tutdu və arxaya dartdı.\n“Döyməyəcəyi barədə vədlər verdi”\nLeyla Umudovanın sözlərinə görə, həmin vaxt şok vəziyyətində olub: “Yalnız Dilqəmdən yaxa qurtarmaq barədə düşünmüşəm və danışa bilməmişəm. Mühafizəçiyə işarə edərək telefonu verməsini istədim. Bir müddət sonra mühafizəçi telefonunu açaraq qarşıma qoydu. Nömrəni yığdıqdan sonra telefonu qulağıma qoydum. Lakin danışa bilmədiyim üçün mühafizəçi özü atamla danışdı.\nVəziyyətim pis olduğu üçün yaşadığımız evə düşərkən mühafizəçinin qolundan tutdum. Mühafizəçi məni yaşadığım evin dəhlizində otuzdurdu. Dəhlizdə oturarkən Dilqəm mənə bir daha döyməyəcəyi barədə vədlər verdi, sakitləşdirməyə çalışdı”.\nhökm intihara cəhd intihar Binəqədi rayon Məhkəməsi Binəqədi rayonu Nəsimi rayonu


ABŞ-dan daha bir skandal – Senat Türkiyəyə qarşı sanksiyaları qəbul etdi -\nABŞ Senatının Xarici Əlaqələr Komitəsi Türkiyəyə qarşı sanksiyaları nəzərdə tutan qanun layihəsini qəbul edib. DunyaninSesi xəbər verir ki, Türkiyənin Rusiyadan S-400 HHM sistemi almasının tənqid olunduğu və Suriyadakı hərbi əməliyyatının qəbuledilməzliyinin əksini tapdığı layihə 4 əleyhinə, 18 lehinə səslə qəbul edilib.\nLayihə səsverməyə qoyulmazdan əvvəl senatorlar Bob Menendez, Ceyms Riş, Mit Romni və sanksiya əleyhdarı Rend Pol arasında mübahisəyə səbəb olub.\nSenator Bob Menendez xəbərdarlıqlara baxmayaraq, Türkiyənin Rusiyadan S-400 sistemləri almasının ABŞ-ı beynəlxalq arenada zəif göstərəcəyini bildirib: “ABŞ Türkiyə tərəfindən girov götürüldü və Senat türkləri əsəbləşdirməmək üçün erməni layihəsini qəbul etməkdən belə çəkinir”.\nSenator Riş isə Türkiyənin ABŞ-a hörmətsizlik etdiyini bu hala göz yummağın mümkünsüzlüyünü deyib.\nTürkiyə əleyhinə çıxışlara etiraz edən Rend Pol isə “Tramp hökumətinin Türkiyəyə tətbiq olunacaq sanksiyalara dair bəzi narahatlıqları var. Bu sanksiya Tramp hökumətinin Rusiya ilə aparılan danışıqlarda mövqeyini zəiflətməklə yanaşı Türkiyənin Rusiyaya daha da yaxınlaşdıracaq” deyib.\nSenatorlar Rend Pol, Ron Conson, Ted Kruz və Tom Udalın əleyhinə səs verdiyi qanun layihəsi səsverməyə qoyulması üçün Senatın Baş Assambleyasına göndəriləcək.\nTürkiyədə koronavirusa yoluxan azərbaycanlıların sayı – Səfir açıqladı


Satışdan öncəki addımlar – satış haqqında II yazı | hunaltay.com\n03 Yanvar 2017\tŞərhlər 0 Rafiq Hunaltay\nSatış haqqında ilk yazını keçən ay yazmışdım. Nəyi, kimə və niyə satırıq adlı yazını bu linkdən oxuya bilərsiniz. Öncəki yazıda satışın özünün mahiyyətinə qısa giriş vermişdik. Bu bloq yazısında isə satış prosesinin mərhələlərindən biri haqqında danışacağıq. Ümumiyyətlə satış prosesinin özünü 3 yerə bölmək olar:\nBir çoxlarımız, əsasən də satış adamlarımız bu mərhələlər arasındakı incə xətti müəyyən etməkdə və onun qaydalarına əməl etməkdə səhvlər edirlər. Yəni satışdan sonra ediləcək hansısa hərəkət satışdan əvvəl edilir və ya tərsinə. Satışdan öncə deyilməli söz satış sonrası satışın qapadılması ərəfəsində deyilib işləri korlaya bilir. Bu səhvləri etməmək üçün gəlin hər bir satış mərhələsinə nələrin daxil olduğuna və onların nə məna daşıdıqlarına diqqət edək.\nGülümsəməyi bacarmırsızsa, bu iş Sizlik deyil\nAzərbaycanda xidmət sektorunun ən yaralı yerlərindən biri budur. Ətrafımızda xeyli sayda bahalı məkanların elə xeyli sayda da “zloy” işçiləri olur. Onlar hər addımlarında, hərəkətlərində hiss etdirmək istəyirlər ki, əslində Sizdən heç nələri ilə əskik deyillər. Nəyəsə görə müvəqqəti bu işlə məşğuldurlar. Halbuki bu işdir və işdən o tərəfə də bir şey deyil. Xoş söz, gülümsəmə və daim müştərinin istəyinə uyğun hərəkət etmə Sizi başqalarından fərqləndirə bilər. İlin-günün bu vaxtı iş tapılmayan bir vaxtda xüsusi resurs və fiziki, əqli güc tələb etməyən “gülümsəməni” əskik etməməliyik. Satış prosesinə başlamadan öncə bunu məşq də edə bilərsiniz. Əminəm ki, istəsəniz alınacaq.\nMüştərini tanıma, adı ilə müraciət\nHeç kim adı ilə müraciət edilməsindən şikayətlənməz. Hələ bir müddət getmədiyniz bir yerə yenidən gedərkən Sizi tanımaları, hətta Sizin son sifarişinizin belə nə olmasını xatırlamaları çox xoşunuza gələr. Bu aydındır. İşinin professionalı olan satıcılar, hətta mağaza və ya restoran rəhbərliyi ondan istəməsə belə öz müştərilərinin bir bazasını yaradır. Onları şəxsən əlamətdar günlərdə təbrik edir, yeniliklər barədə məlumatlandırır. Azərbaycanda da bu prinsiplə işləyən çoxsaylı satıcı tanıyıram. Bəzən olur ki, iş görüşmələrində ilk etdiyin iş vizit kartı alış-verişi olur, amma qarşı tərəf görüşün sonuna qədər sənə bəy/xanım deyə müraciət edir. Zalım balası, vizit kartı nə üçündür bəs?! Bəlkə elə orda xanıma aid məlumatlardı (vizit kartı verən kişidirsə). Xidmət sektorunda çalışırsınızsa, müştərilərinizin adını öyrənməyə maksimum cəhd edin. Faydasını görəcəksiniz.\nXarici görünüşə ciddi fikir vermək lazımdır\nİnsanı geyiminə görə qarşılayıb, ağlına görə yola salarlar deyimi burada əsl yerinə düşür. Düzdü hərdən atalarımız ikibaşlı kəlamlar işlədirlər, amma burada bizim satış nümunəsində çox doğru fikirdir. Satış prosesində qızıl qayda var. Satdığınız məhsuldan öncə özünü müştəriyə “satın”. Burada satın sözünü birbaşa mənasında başa düşmək lazım deyil. Özünüzü qəbul etdirin kimi də başa düşə bilərsiniz. Müştəri Sizi ilk təəssüratı ilə qəbul edə bilmədisə, ona nəsə satmaq çox çətin olacaq. Mümkündürmü, təbii ki, mümkündür. Amma çox çətindir. Əgər işin əvvəlindən prosesin yaver getməsini istəyirsinizsə, o zaman çalışın görüşməmişdən öncə xarici görünüşünüzə diqqət edəsiz. Xarici görünüş Sizin haqqınızda Siz danışmadan əvəzinizdən danışar. Bu bir müddətlik, ağzınızı açana qədər belədir ən azı. Elə ki, danışmağa başladınız ya indiyə qədərki təəssüratı axarı istiqamətində gücləndirəcəksiz, ya da bu ana qədərki xallarınızdan yeyəcəksiniz. Üst-başınızın səliqədə olmasına fikir verin. Uzun yola çıxırsınızsa, yağış və qar varsa, ona hazır olaraq yola çıxmaq lazımdır. Məsələn, yol dizəcən qar olsa da, maşına ayaqqabı təmizləyən qoyub görüşə girmədən öncə ayaqqabınızı təmizləməyə heç nə mane ola bilməz. Saç-başınıza əl gəzdirmək üçün də xüsusi əmək sərf etməzsiniz. Öncəki yazıda da qeyd etmişdik ki, satışın 40%-i güvən yaratmaqdan keçir. Xarici görünüşünüz o güvən üçün əsas rolunu oynayacaqdır. Müştəri ilə görüşə səliqəsiz geyimdə, xanımdırsa kosmetikasız və s. getmək doğru deyil. Düzdür bir söz var deyir ki, yaxşı geyinin, amma elə etməyin ki, o an üçün əyninizdə ən dəyərli şey paltarınız olsun.\nBədəni ilə problemi olan adam yaxşı sata bilməz\nBu sektordan sektora dəyişir. Məsələn, arıqlama ilə bağlı məhsulu kök satıcının satması, saç şampunu satan adamın özünün saçının yağlı olması, saat satan adamın özünün saatsız olması, avtomobil satanın özünün avtomobilinin olmaması və s. Siyahını çox uzatmaq olar. Bir növ siqaret çəkmə deyən həkimin özünün siqaret çəkməsi kimi bir şeydir. Bu halda da satış edə bilərsiniz təbii. Amma sonda yuxarıda yazdığım kimi o ana qədərki ballarınızdan yeyəcəksiniz, işinizi çətinləşdirəcəksiniz.\nPozitiv olmayan adam yaxşı sata bilməz\nO gün Marivannada oturmuşduq. Rus restoranıdır. İlk dəfə idi ki, orada olurdum, Rusiya ilə bağlı çox yerlər məni özünə çəkmir. Amma səmimi etiraf etməliyəm ki, ofisiantın xidməti məni valeh etdi. Necə gülərüz, sifarişləri dəqiqliklə alan, yaxınlaşma zamanını və yaxınlaşarkən seçdiyi cümlələrə qədər hər şeyi xüsusi seçmişdi sanki. Üstəlik individual məsələ olan yemək seçimində yerində məsləhətləri də başqa bir mövzudur. Bəzən restoranlarda, marketlərdə təsadüfən və ya bilərəkdən işçilərlə 1 dəqiqəlik söhbət etmək kifayət edir ki, “dərdləri açılsın”. Biri güzəranın çətinliyindən, digəri satışın zəifliyindən, bir başqası isə əvvəlki illərdə sahib olduğu böyük miqdar pulu necə göyə sovurduğundan danışacaq. Yəni özlərini çox vaxt taksi sürücüləri kimi aparırlar. Bakıda və xaricdə də çox türk iş adamı ilə görüşmüşəm. Onların heç birindən işlər necədir deyəndə adətən “çok iyi”, minimum da “yoğun” cavabını almışam. Yəni heç bir halda iş pis deyil. Çalışın, iş görüşmələrində, xüsusən də satan tərəf siz olanda çox giley-güzar etməyin. İşi pis gedən adamdan çoxumuz almaq istəmərik. Yasda hərə öz ölüsünə ağlayır məntiqi ilə götürsək, sizin dərdiniz ancaq Sizə maraqlıdır. Çalışın əlavə neqativlərlə müştərilərinizi yükləməyəsiz.\nNetworking və yenə networking\nSatış və marketinq sferasında çalışan adam netvorkinqdən uzaqdırsa, satışdan da uzaqdır. Satış adamı müştərisinə təkcə mal satmaq yox, onun həyat tərzini izləmək üçün çalışmalıdır. Bunun üçün müştərinin ziyarət etdiyi yerlərdə, olduğu tədbirlərdə daha çox görünməyə çalışmalıdır. Agentliklərlə bağlı yazımda da demişdim ki, təkcə pul qazandığınız işlər görməyin. Müştəri elə hiss eləməsin ki, ona ancaq nəsə satmaq lazım olanda yanındasız. Satış və marketinq dünyası adamlarının getdiyi, dincəldiyi, yediyi-içdiyi hər yeri yaxşı bilmək lazımdır. Qeyri-iş müstəvisində qurulan münasibətlər daha səmimi qəbul edilir, bunu bilirsiniz.\nNə deyəcəyimizi öncədən bilək\nSatış Sizin yeganə uğur göstəricinizdirsə, o zaman bu prosesə Siz ciddi hazırlaşmalısınız. Spontan şəkildə satış etmək üçün zəng etmək, görüşə getmək, gedişata uyğun təkliflərimizi verərik tipli yanaşma səhvdir. Öncədən hazırlaşmalıyıq. Bütün ssenarilər üzrə hazır cavab versiyalarımız olmalıdır. Müştərinin ehtiyacını öyrənməliyik. Bəzən olur ki, müştəriyə xidmətlərimizin tam paketini təklif edirik, halbuki ona bunlardan yalnız 2-si maraqlı ola bilər. Yaxşı olar ki, müştərinin ehtiyacını öncədən öyrənib bütün gücü və fokusu da o istiqamətə verək.\nGörüş almaq bacarıqdır\nBunu hamı bacarmır. Kimi bezdirir, kimi də alınmayan kimi həmən geri çəkilir. Bəzən böyük miqdar satışlar üçün görüşmək labüd olur. Görüşlərdə nəyə diqqət etməliyik bilmək istəyirsinizsə, o zaman daha geniş şəkildə bu yazını oxuya bilərsiniz.\nSatışdan öncəki proseslər haqqında bu qədər. Növbəti yazıda isə satış prosesinin özündə nələrə fikir verməliyik ondan danışacam.\nTags satışsatış haqqında yazısatış prosesi\nRafiq Hunaltay\t424 posts\nƏvvəlki 2 yazıda toplam 6 bənddə keçirdiyimiz forumların “sirrlərindən” yazmışdım. İndi isə sonuncu bəndləri Sizinlə paylaşıram. Buna da bax: Forumu forum edən sirrlər – I hissə Forumu forum edən sirrlər\nMobil İnternetin təkamülü\n1977 – ci ildə GPRS – in (General Packet Radio Service) çıxması ilə simsiz əlaqə qurmaq daha rahatlaşdı və həqiqətən də mobil internetin yaranmasına böyük təkan verdi. 115 Kbps sürət ilə e-poçtu qəbul


Melbourne'un Ən Yaxşı Çimərlikləri | Səyahət xəbərləri\nMelburnun ən yaxşı çimərlikləri\nMaria Jose Roldan | | Avstraliya, Playas\nTətilə Melburna getmək istəyirsinizsə, ehtimal ki, Avstraliyanın Viktoriya əyalətinin bu paytaxtında bacardığınız qədər ziyarət etmək istəyirsiniz. 2011-ci ildə yaşamaq üçün dünyanın ən yaxşı şəhəri seçildi, şübhəsiz ki, bir çox insanı bu şəhəri ziyarət etmək və tanımaq istəyi yaradan bir şey.\nPort Phillip Körfəzinin sahilindədir. Bundan əlavə, turistlərə Avstraliyanın ən yaxşı çimərliklərindən bir neçəsini təqdim edən Viktoriya və çağdaş bir memarlığa malikdir. Sonra Sizə Melburnun ən yaxşı çimərliklərindən bəhs etmək istəyirəm Beləliklə, inanılmaz çimərliklər axtarmaq üçün bu möhtəşəm Avstraliya şəhərinə gedirsinizsə, seçim etmək və zövq almaq üçün yaxşı bir siyahınız var.\n2 Brighton çimərliyi\n3 Mordialloc çimərliyi\n4 Williamstown çimərliyi\n5 Sorrento çimərliyi\n6 Elwood Çimərliyi\n7 Altona çimərliyi\n8 Bilməli olduğunuz digər çimərliklər\nƏn yaxşı bilinən çimərliklərdən biri şübhəsiz St. Kilda Plajıdır, üzmək üçün və həm də inanılmaz suları sayəsində istənilən su idman növü ilə məşğul olmaq üçün ideal bir çimərlikdir. Körpüdən gözəl qumları olan əla bir gəzinti yeri var, şəhərin inanılmaz mənzərələrindən zövq ala bilərsiniz.\nBu çimərliyə gəlsəniz sizi Williamstown ya da Southbank'a aparan gəmi ilə gedə bilərsiniz. Digər əla seçim Brighton Beachdir, Melburnun ən mənzərəli çimərliklərindən biridir. Çimərlik xəttində rəngarəng çimərlik daxmalarına malikdir, üzgüçülər, hamamlar və sörfçülər üçün ideal bir yerdir. Külək əsdikdə, sörfçülər üçün ideal olan bəzi layiqli dalğalar var, baxmayaraq ki, balıq ovu istəsəniz yaxşı bir yerdir.\nBundan əlavə, çimərlik restoranlardan, dükanlardan və kafelərdən qısa bir məsafədədir və Brighton Beach-i ən populyarlardan birinə çevirir.\nAradığınız şey qum və sudan daha çox bir çimərlikdirsə, o zaman Mordialloc'u bəyənəcəksiniz. Mordi, cənub-şərq məhəlləsidir və cazibəsi üçün gəzməli olduğunuz bir yerdir. Bir restoranı, barbekü oyun meydançası, gəzinti sahələri, velosiped yolu ... və ziyarət etmək istədiyiniz bir iskele var.. Çox məşhur bir çimərlikdir, buna görə də böyük izdihamdan qaçmaq istəyirsinizsə, həftəsonlarına getməkdən çəkinin.\nBu çimərlik yerli sakinlər tərəfindən 'Willy Beach' olaraq bilinir, nisbətən kiçikdir, lakin çox gözəlliyi var, əlavə olaraq şəhərə çox yaxındır. Üzgüçülər, günəş üzənlər və dənizçilər üçün məşhur bir çimərlikdir, lakin insanları tarixi Williamstown-a cəlb edən möhtəşəm mənzərələrdir. Möcüzələrini kəşf edəcəksənsə, nədən danışdığımı biləcəksən.\nQatar stansiyasından cəmi beş dəqiqəlik bir piyada məsafədə şəhərin mənzərəsinə aydın və maneəsiz bir mənzərə tapa bilərsiniz - gündüz gözəl, gecə isə möhtəşəm. Bu təəccüblü deyil Williamstown Yeni il ərəfəsi üçün ideal bir giriş nöqtəsi olmaq, bir çox insanın hamının zövq almağı xoşladığı atəşfəşanlıq etmək üçün toplandığı yer.\nSorrento çimərliyi bir çimərlik ləzzətidir. Port Phillip Körfəzi sularının bir tərəfində, digər tərəfində Bas Boğazı olduğundan, günəşin batmasından zövq almaq üçün ən yaxşı yerdir. Qumunun və sularının gözəlliyindən zövq almaq üçün səyahətə çıxmağa dəyər.\nMelbourne şəhər mərkəzindən 20 dəqiqəlik məsafədə, Elwood Çimərlik bütün ailə üçün əsas cazibədir. Çimərliyə əlavə olaraq, mangal, piknik və çəmənlikdəki oyun sahələri kimi gündən zövq almaq üçün bir çox imkana malikdir. Sanki bu kifayət deyildi, sakitcə üzə bilmək üçün təhlükəsiz ərazilər var, baxmayaraq ki, daha çox hərəkət etmək istəyirsinizsə, o zaman sahildə gəzintiyə çıxın və velosiped sürün.\nMelbourne's Altona, çimərlikdə tənbəl bir gün istəsəniz əla bir yerdir. Uzun müddət əvvəl Altona suları, təəccüblü yosun miqdarı ilə məşhur idi. Bu gün, yerdəki mütəxəssislər tərəfindən həyata keçirilən gündəlik təmizliklə, suları Altona Hər zamankindən daha təmizdirlər və üzmək üçün zəhmli bir yerdir.\nÇimərliyin xüsusi olaraq uçurtma sörfünə həsr olunmuş bir hissəsi var. Sanki bu kifayət deyildi, eyni zamanda zövq alacaqları müxtəlif restoran, kafe və digər əyləncə yerləri var.\nBilməli olduğunuz digər çimərliklər\nSizə dediyim bütün çimərliklərə əlavə olaraq sizi daha çox maraqlandıranları görmək üçün artıq yaza biləcəyinizə əlavə olaraq, şübhəsiz ki, sizin üçün maraqlı olacaqlar və daha çox vaxtınız varsa, siz də bilmək barədə düşünə bilərsiniz. Bəziləri (və hamısı ailə ilə birlikdə həzz almaq üçün idealdır):\nCarrum - Patterson çayının ağzında-\nGördüyünüz kimi, Melbourne ətrafında mövcud olan bir neçə çimərlik yoxdur. Melbourne-a səyahət etməyi planlaşdırırsanız, bu Avstraliya şəhərində hər zövqə uyğun çimərliklər tapa biləcəyinizi, hamamda əyləşə biləcəyinizi, su ilə məşğul ola biləcəyinizi, bir gün ailənizlə birlikdə ola biləcəyinizi, barbekülər etdiyinizi, günortadan sonra gəzintidən zövq alacağınızı kəşf edəcəksiniz. ya da sadəcə gəzmək və mənzərədən zövq almaq.\nÇimərliyə getmək, şəhərlərin təlaşından qaçmaq üçün əla bir fikirdir, çünki Melbourne Avstraliyanın ikinci ən sıx məskunlaşdığı şəhərdir, buna görə də küçələrin içərisində həyatın nə qədər stresli olduğunu hiss edə bilərsiniz. Sakinləri üçün çimərliklər şəhərdən kənarda həyatdan zövq almaq, gündəlik işləri unutmaq və dənizin bizə ötürdüyü təəccübdən, böyüklükdən və dəyərdən və özümüzü necə hiss etdiyimizdən zövq almaq üçün ideal bir qaçış klapanı kimidir.\nBuna görə bu Avstraliya çimərliyinə səyahət etmək fürsətiniz varsa, bir xəritə çəkməkdən çəkinməyin, harada qalacağınıza baxın və günü keçirmək və əylənmək üçün ən çox istədiyiniz çimərliyi tapın. Bir şey etmək istəyirsinizsə, ictimai nəqliyyat axtarın və ya qısa bir marşrut götürmək üçün bir avtomobil icarəyə götürün və səfərdə olduğunuz müddət ərzində mümkün olan çimərliklərlə tanış olun.\nMəqaləyə tam yol: Səyahət xəbərləri » Səyahət » Playas » Melburnun ən yaxşı çimərlikləri\nİtaliyada ziyarət etmək üçün romantik yerlər\nTropik Yaponiyanın Okinava şəhərinə səyahət


Hakimiyyət bütün siyasiləri həbsdən azad edə bilər-əfv ümidi\nNovella Cəfəroğlu: “Əfv sərəncamında Əli İnsanov və digər məhbusların adı ola bilər”\nHər ilin bu vaxtları olduğu kimi, bu il də Dünya Azərbaycanlılarının Həmrəyliyi Günü ilə bağlı əfv sərəncamının veriləcəyi xəbəri yayılıb. Ölkə iqtidarının bu əfvlə barələrində hökm olan və Qərbin əsas diqqət mərkəzində olan siyasi məhbusları bütünlüklə azadlığa buraxacağı deyilir.\nHazırda məhkəmə prosesləri başa çatan azsaylı siyasi məhbus həbsxanada var. Bunlardan sabiq səhiyyə naziri Əli İnsanovu, REAL sədri İlqar Məmmədovu, NİDA vətəndaş hərəkatından İlkin Rüstəmzadə və Əbdül Əbilovu, AXCP-dən Asif Yusifli, Məmməd İbrahim, Elvin Abdullayev və Seymur Həzini misal çəkə bilərik. Heç şübhəsiz ki, əsas diqqət mərkəzində olanlar REAL sədri və sabiq səhiyyə naziridir. Xüsusilə, İ.Məmmədovun noyabrın 18-də kassasiya şikayətinə baxılması və heç kimin gözləmədiyi halda Ali Məhkəmənin onu həbsdə saxlaması bir çox suallar yaradıb. REAL sədrinin Yeni il əfvi ilə azadlığa çıxacağı bildirilir.\nƏfv Komissiyasının üzvü, hüquqşünas Əliməmməd Nuriyev qurumda əfv məsələsi ilə bağlı daimi işlərin getdiyini söylədi: “Hər bir daxil olan müraciət diqqətlə araşdırılır. Bunun komissiyanın əsasnaməsinə uyğun olub-olmaması ilə bağlı rəylər toplanılır və müvafiq arayış hazırlanır. Bu arayışların da hər biri sonda Əfv Komissiyasına təqdim olunacaq. Bu proseduralar başa çatdıqdan sonra komissiya sədri tərəfindən iclas çağırılır. İclasın nə zaman çağırılması sədrin səlahiyyətlərinə aid məsələdir. Hər bir əfvə fərdi olaraq baxılır. Bu zaman bütün amillər nəzərə alınır. Məhkumun ailə vəziyyəti, onun cəmiyyət üçün nə dərəcədə yararlı olması və faydaları, səhhəti, bütövlükdə onu xarakterizə edən xüsusiyyətlər nəzərə alınır. Bundan sonra komissiya üzvlərinin səsverməsi ilə müvafiq rəy hazırlanır. Məhbusun lehinə və əleyhinə olan bütün rəylər cənab prezidentə təqdim olunur. Bundan sonra prezident özü kimi əfv etməsini müəyyən edir. Bu, ölkə başçının konstitusion hüquqidir. İndiyə qədər cənab prezident tərəfindən çoxsaylı əfv sərəncamları verilib. Müstəqillik illərindən bu günə qədər 61 əfv sərəncamı imzalanıb. 11 amnistiya aktı verilib.


Günəşin qarşısını almayın! - Alimlər Bill Qeytsin iqlimi idarə etməsini istəmirlər... - ednews.net\n23.01.2022 21:29 Dünya A- A A+\nEdnews Moderator.az-a istinadən bildirir ki, petisiya ilk növbədə milyarder Bill Qeytsə qarşı yönəlib. Belə ki, o, İsveçin Arktika hissəsinə günəş şüalarını buraxmayan hissəciklərdən ibarət bulud yaratmağı planlaşdıran SCoPEx layihəsini dəstəkləyir və maliyyələşdirir. Planlaşdırıldığı kimi, bu hissəciklər soyutma effektinə səbəb olmalı və havanın temperaturunu aşağı salmalıdır. Təcrübə müəllifləri hesab edirlər ki, texnologiya planetin miqyasına ekstrapolyasiya edilərsə, o, qlobal istiləşməni dayandıra bilər.